Ίσως να μην το θυμάστε, γιατί εξ’ άλλου εδώ μέσα «λέμε» πολλά, ανταλλάσουμε πολλές απόψεις, σχολιάζουμε σχεδόν καθημερινά, «μιλάμε» για πολλά και διάφορα θέματα, που δεν έχουν πάντα να κάνουν με τον θαυμαστό κόσμο της ομορφιάς.\nΚαι αυτή η σχέση είναι αμφίδρομη. Μπορεί εσείς να εμπνέεστε ή να μαθαίνετε κάτι νέο από ένα post που θα δημοσιευτεί, αλλά μην έχετε καμία αμφιβολία, το ίδιο ακριβώς ισχύει και για μας και για μένα. Και εγώ πάρα πολλές φορές και έχω επηρεαστεί και έχω εμπνευστεί από τα λεγόμενα και τις σκέψεις σας.\nΗ 8η Φεβρουαρίου του 2021 ήταν μια πολύ σκοτεινή μέρα στη ζωή μου. Ήταν σκοτεινή κυριολεκτικά αφού ήμασταν στην καρδιά ενός πολύ κρύου αλλά και πανδημικού χειμώνα, αλλά ήταν σκοτεινή και μεταφορικά. Η ψυχή μου σκοτείνιασε. Μέχρι τότε και εγώ όπως όλοι μας, είχα ζήσει το lock down, την καραντίνα, τη δέσμευση της φυσικής μου οντότητας αφού πολύ απλά- δεν μπορούσα να βγω από το σπίτι και να κάνω αυτά που θέλω. Την 8η Φεβρουαρίου του 2021 έμαθα και τι σημαίνει ψυχική καραντίνα. Και πιστέψτε με. Είναι απείρως χειρότερη.\nΑυτό το συναίσθημα δεν μπορούσε να μεταφραστεί σε πολλά πράγματα- εξ’ άλλου η ζωή συνεχίζεται και όχι απλά συνεχίζεται αλλά είναι και εξόχως δυναμική, όταν μεγαλώνεις έναν έφηβο. Άρα το «απ’ έξω», το façade ήταν business as usual, για τη Τζούλια.\nΤο μέσα όμως ήταν μια τελείως διαφορετική υπόθεση και μεταφράστηκε αυτόματα στα τρία πράγματα που αγαπώ περισσότερο, στα τρία πράγματα που με ηρεμούν, με χαλαρώνουν, τολμώ να πω, με κάνουν ευτυχισμένη (αν εξαιρέσουμε τα ταξίδια- αλλά αυτά έτσι κι αλλιώς δεν μπορούσα να τα κάνω): στο γράψιμο, το διάβασμα και τη μουσική. Είναι περίεργο το πώς συνειδητοποιείς κάποια πράγματα, που μέχρι κάποια στιγμή δεν έχουν βγει απτά στην επιφάνεια. Και τα τρία αυτά, εμπεριέχουν συνειρμούς. Πόσες φορές έχω ξεκινήσει να γράψω κάτι και συνειρμικά φτάνω κάπου εντελώς αλλού; Ούτε καν ξέρω πως συμβαίνει. Πόσες φορές διαβάζοντας μια σελίδα έχει ταξιδέψει το μυαλό μου σε κάτι τελείως διαφορετικό, αλλά δε με πειράζει- ωραίο είναι- το πολύ- πολύ ξαναδιαβάζω την ίδια σελίδα. Καλά για τη μουσική δεν το συζητώ. Αν την αγαπάς, μόνο συνειρμική είναι: όχι απλώς θυμάμαι πότε αγάπησα το “Slave to Love” του Brian Ferry, κλείνω τα μάτια και σχεδόν μυρίζω το γρασίδι της Τοσκάνης ένα καλοκαίρι στα 19 μου χρόνια που τη διέσχισα με αυτοκίνητο, συνοδηγός του Χάρυ και εκείνος είχε στο CD το album “Boys and Girls”.\nΟι μεγάλες μου χαρές, έπαψαν να μου δίνουν χαρά. ‘Έγραφα μηχανικά, διάβασα μόλις τρία βιβλία σε ένα χρόνο (τρία διαβάζω το μήνα), έκλεισα τη μουσική. Και αυτό, γιατί όλοι οι συνειρμοί, όλων των παραπάνω, κατέληγαν πάντα σε θλίψη.\nΚαι φτάνω – επιτέλους- (για συνειρμό δεν μιλάμε- ιδού τα αποτελέσματα). Φτάνω λοιπόν στην αμφίδρομη σχέση που σας έλεγα παραπάνω. Κάποιους μήνες μετά από εκείνον τον Φεβρουάριο του 2021, για την ακρίβεια κάπου στις αρχές Οκτωβρίου του 2021 η πολυαγαπημένη όλων μας, η Stella μας, ανέβασε ένα Good Life post στο bb. Όχι να είχαμε να λέγαμε, αλλά κατ’ ουσία good life. «Μια μικρή αλλαγή, φέρνει μια μεγάλη…» απλά το λάτρεψα, το διάβαζα και το ξαναδιάβαζα. Μου έδωσε χαρά εκείνο το post, με γέμισε αισιοδοξία– και είχα καιρό να το νιώσω αυτό.\nΑγριολούλουδο, Άλσος Συγγρού.\nΕκείνη η μέρα, ήταν μια καλή μέρα. Μέσα σε όλες τις προτάσεις που έγραψε τότε η Stella ξεχώρισα και «κόλλησα» σε μια: «Τολμήστε κάτι που δεν τολμήσατε ποτέ ως τώρα!» Ό, τι και αν είναι αυτό: από το πιο απλό- μια αλλαγή στα μαλλιά μας, μια ανακύκλωση στη ντουλάπα μας, μέχρι μαθήματα χορού, θεατρικής ομάδας, δημιουργικής γραφής, ζωγραφικής. Και εκείνη την ώρα κάτι άστραψε μέσα στο κεφάλι μου. Ζωγραφική! Ζωγραφική! Σαν κάποια φωνή βαθιά μέσα μου να μου είπε: «κάντο, είναι το μόνο που θα σε ηρεμήσει. Το μόνο που δεν εμπεριέχει τους παραπάνω συνειρμούς που φοβάσαι. Θα είσαι εσύ, ένα λευκό χαρτί και τα χρώματα σου.»\nΕξ’ άλλου, ήταν κάτι που πάντα αγαπούσα, πάντα ένιωθα δέος απέναντι σε καλλιτέχνες, σε ζωγράφους που μπορούν να αποτυπώσουν συναίσθημα μέσα από χρώμα και σχήμα. Από τη μια αγαπώ την τέχνη, αλλά από την άλλη ήξερα και πολύ καλά το πόσο ατάλαντη είμαι στη ζωγραφική. Στο μάθημα των Εικαστικών μονίμως κοιμόμουν όρθια (ξύπναγα στην Έκθεση) και φυσικά το 18 το έπαιρνα λόγω καλής επίδοσης στα άλλα μαθήματα. Ούτε πινέλο δεν είχα πιάσει στη ζωή μου. Εδώ το πινέλο του ρουζ, τρόμαξα να μάθω να το χειρίζομαι σωστά και θα έπιανα εγώ πινέλο ζωγραφικής; Άλλο και τούτο πάλι, αν είναι δυνατόν.\nΠαρόλα αυτά το post της Stella κλωθογύριζε για μέρες στο μυαλό μου. Ώσπου ένα πρωί το πήρα απόφαση. Στην περιοχή μου στα Μελίσσια υπήρχε ένα εργαστήριο ζωγραφικής. Το επισκέφτηκα, αλλά δυστυχώς για μένα τα τμήματα ήταν όλα κλεισμένα. Είπα να μην το βάλω κάτω με την πρώτη- ήξερα ότι ο Πολιτιστικός Σύλλογος Δήμου Αμαρουσίου έχει εξαιρετικά τμήματα, κάνει εξαιρετικές δράσεις και ένα από τα τμήματα είναι και αυτό της Ζωγραφικής και τηλεφώνησα για κάποιο άνοιγμα σε κάποιο τμήμα. Τα ίδια και εκεί. Τα τμήματα είχαν κλείσει από τις 10 Σεπτεμβρίου- δυστυχώς δεν υπήρχε κενή θέση για μένα. Μια του κλέφτη, δυο του κλέφτη, τρίτη δεν υπήρχε, το ξέχασα. Δηλαδή δεν το ξέχασα, αλλά είπα στον εαυτό μου, κάτι που δεν είναι να γίνει δεν θα γίνει και πορεύτηκα έτσι.\nΚαταλαβαίνετε την έκπληξη μου όταν κάπου στις αρχές Μαρτίου έλαβα ένα τηλεφώνημα από τον Πολιτιστικό Σύλλογο. Είχαν κρατήσει το όνομά μου (άλλη έκπληξη και αυτή) και η ευγενική κυρία στο τηλέφωνο με ενημέρωσε ότι ξεκινάει το δεύτερο τετράμηνο και έχει αδειάσει μια θέση στο τμήμα ζωγραφικής. Ενθουσιάστηκα και η συζήτηση πήγε κάπως έτσι και σας τη γράφω γιατί έχει σημασία:\n«Ξέρετε αν ενδιαφέρεστε ακόμα, άνοιξε μια θέση σε τμήμα ζωγραφικής, αλλά πρέπει να σας ενημερώσω ότι είναι στο τμήμα ακουαρέλας» «Αχ υπέροχα!» απάντησα εγώ. «Λατρεύω την ακουαρέλα!»\n«Ναι αλλά πριν ξεκινήσετε, πρέπει να σας πω ότι πρόκειται για ένα σχετικά… (κομπιάζει) κάπως… (ξανακομπιάζει) “δύσκολο” μέσο ζωγραφικής.. δεν είναι όπως το σχέδιο, το ακρυλικό, το λάδι, το κάρβουνο που διδάσκεται κάπως πιο εύκολα… η ακουαρέλα θέλει πολύ επιμονή και υπομονή και μπορεί να σας απογοητεύσει και να τη σταματήσετε…» συνέχισε η ίδια.\nΔεν πτοήθηκα. Ξεκίνησα. Στο πρώτο μάθημα έμαθα για τα υλικά που θα χρειαζόμουν. Στο δεύτερο μάθημα κάποιες τεχνικές. Και μετά η καθηγήτριά μου, μου είπε να αφεθώ και να αφήσω αυτό που ήδη υπάρχει μέσα μου να βγει προς τα έξω, με τη δική της πάντα καθοδήγηση.\nΜέχρι σήμερα που σας γράφω έχω κάνει πέντε μαθήματα (γιατί μεσολάβησε και το Πάσχα) Η αλήθεια είναι, πως ό, τι υπολείπομαι σε ταλέντο, το έχω περισσευούμενο σε πείσμα. Ζωγράφιζα ασταμάτητα μουτζούρωνα, φτου και από την αρχή, τα έκανα μούσκεμα (κυριολεκτικά αφού η ακουαρέλα είναι… νερό) φτου και από την αρχή, χάλαγα τα χρώματα, φτου και από την αρχή. Κάθε μέρα έβλεπα εκατοντάδες φωτογραφίες για να εμπνευστώ (αγαπώ τα τοπία), όσο για τα tutorials της ακουαρέλας στο You Tube πήραν φωτιά. Πρέπει να τα έχω δει όλα. Και είχα και τον κύριο Ρωμανό που από τη μια είναι ο Νο 1 θαυμαστής των έργων μου και από την άλλη μου έλεγε «πω ρε μαμά, τώρα καταλαβαίνω ότι πρέπει να ήσουνα το μεγαλύτερο σπασικλάκι στο σχολείο. Κεφάλι δε σηκώνεις, ρε φίλε!» (σα δε ντρέπεται για παιδί, που θα με πει εμένα σπασικλάκι.)\nΌταν λέμε ασταμάτητα, λέμε ασταμάτητα.\nΒέβαια σε όλο αυτό παραπάνω δίπλα μου στάθηκε η εξαιρετική μου καθηγήτρια ζωγραφικής Μπέτυ Καρούση που δε με απογοήτευσε ποτέ, δεν μου έκοψε τα φτερά και απλά ήταν εκεί για να μου δείξει τα «λάθη» μου και να με βοηθήσει να βγάλω προς τα έξω κάτι που ίσως υπήρχε μέσα μου, αλλά δεν είχα ιδέα γι αυτό. Δεν ξέρει τίποτα από όλα τα παραπάνω που σας γράφω. Θα τα μάθει και εκείνη σήμερα μαζί σας. Αλλά είναι καλλιτέχνιδα με Κ κεφαλαίο. Και ξέρετε γιατί σας το λέω αυτό; Γιατί σαν καλλιτέχνιδα με ευαισθησία και διαισθητικά και μόνο, χωρίς να έχει ιδέα για το ποια είμαι, τι έχω ζήσει τα τελευταία δύο χρόνια και τι «κουβάλησα» μαζί μου σε εκείνη τη «φωτεινή» τάξη ζωγραφικής – ήταν σα να άπλωσε τις φτερούγες της και με τύλιξε σε έναν κόσμο ήρεμο, όμορφο, χαρούμενο.\nΜε την αγαπημένη μου καθηγήτρια Μπέτυ Καρούση.\nΗ Μπέττυ Καρούση γεννήθηκε στην Αθήνα και σπούδασε στην ΑΤΕΣ (σχολή Δοξιάδη) στην Ελλάδα όπου πήρε πτυχίο Γραφιστικής και Διακόσμησης. Αργότερα, στο αγγλικό πανεπιστήμιο UCA πήρε τα πτυχία BTEC National Diploma in Art and Design και BA (Hons) Fine Art. Τέλος, επιστρέφοντας στην Ελλάδα ολοκλήρωσε τις μεταπτυχιακές της σπουδές στο πρόγραμμα Μεταπτυχιακό Ψηφιακές Μορφές Τέχνης στην Ανωτάτη Σχολή Καλών Τεχνών της Αθήνας.\nΑπό το 1992 έως σήμερα, έχει παρακολουθήσει σεμινάρια Art Therapy, Εικονογράφηση Παιδικού Βιβλίου, Κεραμική και Ιστορία Τέχνης. Έχει διακριθεί στον τομέα της χαρακτικής μετά από εθνικό διαγωνισμό στην Αγγλία (1998) και στην Ελλάδα (2004).\nΈχει πάρει μέρος σε 25 ομαδικές εκθέσεις στην Αγγλία και στην Ελλάδα.\nΑπό το 1999 διδάσκει Χαρακτική, Ζωγραφική, Γλυπτική και Σχέδιο σε διάφορα προγράμματα και χώρους. To 2004 της απονεμήθηκε βραβείο για την προσφορά της σε φορέα Επαγγελματικής Αγωγής, υπό την αιγίδα της Βουλής των Ελλήνων.\nΕίναι μέλος στους ακόλουθους οργανισμούς: Επιμελητήριο Εικαστικών Τεχνών Ελλάδος – ΕΕΤΕ, Ένωση Εκπαιδευτών Ελλάδος κα στην Επετηρίδα Εκπαιδευτικών Δευτεροβάθμιας Ιδιωτικής Εκπαίδευσης. Την περίοδο 2006-2008, 2010-2011, 2015-2016, 2021-2022 υπηρέτησε σε διάφορες εκλεγμένες θέσεις της Εφορείας Χαρακτικής του ΕΕΤΕ.\nOut of Africa, Volume 1\nOut of Africa, Volume 2\nΗ μοναδική Μπέτυ Καρούση, οργανώνει και την Έκθεση Ζωγραφικής στο Κέντρο Τέχνης και Πολιτισμού του Δήμου Αμαρουσίου. Τα εγκαίνια θα γίνουν τη Δευτέρα 23 Μαίου 2022 στις 8:00 το βράδυ και είναι ανοιχτή στο κοινό, ανοιχτή για όλες και για όλους. Οι συμμαθήτριες και οι συμμαθητές μου έχουν κάνει υπέροχη δουλειά, είναι όλοι τους πολύ ταλαντούχοι. Υπέροχα έργα που τα χαζεύω όποτε τα βλέπω. Και δεν μπορώ ακόμα να πιστέψω ότι δίπλα σε αυτά, θα βρίσκονται και κάποια δικά μου. Ότι είναι αρκετά καλά για να κρεμαστούν. Ναι, θα έχω και εγώ εκεί 17 έργα μου. Τα περισσότερα βέβαια, σας τα έχω εδώ μέσα να τα δείτε σε preview. Ε, αν δεν τα βλέπατε εσείς τα κορίτσια μου σε preview, ποιος θα τα έβλεπε;\nΚαι εκεί που ήμουν μέσα στην καλή χαρά και σε ένα πρόσφατο event της La Roche Posay είδα και είπα και τα νέα μου στη Φαίη, ένα post της που μπορείτε να δείτε εδώ, με έκανε πάλι να βάλω τα κλάματα. Αλλά αυτή τη φορά bb girls, ήταν δάκρυα περισσότερο χαράς, παρά λύπης. Πολυαγαπημένη μου Φαίη.\nΕυχαριστώ Stella. Ευχαριστώ Mπέτυ. Ευχαριστώ Χάρυ μου. Για όλα.\nΌσο για σας πολύ αγαπημένα μου bb girls, αν σας μείνει κάτι από αυτό το σημερινό post, να σας μείνει αυτό: ποτέ δεν είναι αργά, για να ξεκινήσεις κάτι εντελώς νέο, ποτέ δεν είναι αργά για να ανοίξεις μια καινούργια πόρτα, ποτέ δεν αργά για να τολμήσεις, ποτέ δεν είναι αργά, για τίποτα. It ain’t over, ’til it’s over, Lenny. Εγώ είμαι το ζωντανό παράδειγμα.\nΟ επόμενος στόχος, βιβλίο. Δεν ξέρω πότε, δεν ξέρω πως, δεν ξέρω αν, δεν ξέρω θέμα, αλλά ξέρω εμένα. Αρχίζει και κλωθογυρίζει στο μυαλό μου και αν κλωθογυρίζει, θα έρθει και αυτή η στιγμή. Αν μη τι άλλο, θα το γράψω ακόμα και αν είναι να το αγοράσει και να το διαβάσει ένας μόνο άνθρωπος: η Αμαλία.\nTags: 23 Μαίου 2022, featured1, Julias Corner, Δήμος Αμαρουσίου, Εγκαίνια, Έκθεση Ζωγραφικής, Κέντρο Τέχνης και Πολιτισμού\nΠραγματικά σε θαυμάζω και χαίρομαι για σένα, που ακολούθησες αυτό που αγαπάς και με τόσο επιμονή υπομονή και θέληση το πήγες ένα βήμα παραπάνω. Εύχομαι να παλεύεις πάντα για τα όνειρα σου και αυτό να σε οδηγήσει στην ολοκλήρωση του ατόμου σου έστω κι αν η διαδρομή ήσαν κακοτράχαλη… Η ζωή είναι μικρή για να μην κάνουμε αυτά που αγαπάμε…\nΜια μεγάλη αγκαλιά!❤❤❤❤❤🌹💕\nΣτα έργα σου, που για εμένα είναι το ένα καλύτερο από το άλλο και δεν ξέρω ποιο να πρώτο διαλέξω γιατί όλα με ταξίδεψαν, βλέπω μία εκκολαπτομενη ζωγράφο💜Συγχαρητήρια Τζούλια μου και συγχαρητήρια και στη δασκάλα σου που σε βοήθησε να ανακαλύψεις και αυτό το ταλέντο σου❤(και εγώ θα διαβάσω το βιβλίο σου εννοείται όταν και όποτε βγει)\nΣίγουρα κάποια ψυχή θα λαμπει από χαρά εκεί ψηλά “βλέποντας” την έμπνευση και παρηγοριά που άντλησες από ένα ασύλληπτα δύσκολο συμβάν.. Και είμαι σίγουρη ότι οι αγαπημένοι μας, όπου και να είναι, θα θέλουν να μας βλέπουν να προχωράμε τη ζωή μας όσο δύσκολο κι αν είναι στην αρχή.. Αυτή η σιγουριά έκανε κι εμένα πριν 8 χρόνια να προχωρήσω όταν έχασα τον δικό μου λατρεμένο Χαράλαμπο, τον πατέρα της καρδιάς μου, τον παππού μου που δεν περνά ημέρα που να μην τον θυμάμαι ❤\n20/05/2022 at 14:45\nΟι άνθρωποι με τις όμορφες ψυχές είναι σπάνιοι. Τους τους αναγνωρίζεις μόλις τους δεις. Μα αμέσως, πιο πολύ γιατί αισθάνεσαι όμορφα όταν είσαι μαζί τους” Charles Bukowski.\nΌλα αυτά και ακόμα παραπάνω νιώθω κάθε φορά που διαβάζω για αυτά που έχεις καταφέρει,😘😘😘😘😘\n@Julia Loveeeee youuuuuu 😘😘😘😘😘😘😘\nΤζουλια ειδα το ποστ που εκανε η Φαιη την μερα που το ανεβασε και δεν το πιστευα\nΕβλεπα εσενα και τα εργα σου και διαπιστωνα αυτο που ειχα καταλαβει τοσα χρονια\nΤο ποσο ιδιαιτερη και ευγενικη ψυχη εισαι\nΑπο το γραψιμο σου την φυσιογνωμια σου τον χαρακτηρα που εβγαζες\nΚαλη επιτυχια στην εκθεση, σου ευχομαι\nΜακαρι να πετυχεις πρωτιστως την εσωτερικη σου γαληνη με το νεο σου στοχο\nΚαι σιγουρα θα το καταφερεις, πιστευω σε σενα , θα σκεφτεσαι μονο τα ομορφα , και σε λιγο καιρο απο τον χαμο του αγαπημενου σου Χαρυ ελπιζω οτι θα πονας λιγοτερο\nΕυτυχως που απαλυνει ο πονος με το περασμα των ημερων\nΑγαπημενο μου εργο λιγο περισσοτερο ειναι το Αγριολούλουδο, Άλσος Συγγρού.\nΟταν το ειδα πρωτη φορα στο ποστ της Φαιης εμεινα περισσοτερη ωρα σε αυτο\nΙσως επειδη λατρευω τα λουλουδια και ενιωσα αυτη την ελξη\nΟλα ομως ειναι μοναδικα πραγματικα\nΥπέροχοι πίνακες! Πολλά συγχαρητήρια!\nΑγαπημένη μου Ju, δεν μπορείς καν να φανταστείς πόσο συγκινήθηκα με το post σου, αλλά και πόση αισιοδοξία ένιωσα που η θλίψη σου έγινε πηγή έμπνευσης και εφαλτήριο δημιουργίας, έχοντας βιώσει κάτι παρόμοιο πριν από μερικά χρόνια! Υπέροχα τα δημιουργήματά σου, τα «πρωτότοκα παιδιά» σου, ξέροντας πόσο δύσκολη είναι η ακουαρέλα και λαμβάνοντας υπ’ όψιν ότι είσαι ακόμη στα πρώτα σου βήματα. Εύχομαι ο λατρεμένος σου Harry να σε καμαρώνει από ψηλά!\nΥ.Γ.: Προσωπικό μου αγαπημένο (μετά δυσκολίας) η έναστρη νύχτα στον ναό του Ποσειδώνα.\nΥ.Γ. 1: Τελικά, μήπως όντως στις πιο σκοτεινές στιγμές της ύπαρξής μας κάνει η ψυχή μας τα πιο φωτεινά έργα;\nΣας ευχαριστώ πολύ αγαπημένες μου! Τα λόγια σας μου δίνουν τεράστια χαρά. ❤\nΤι ωραίοι πίνακες! Συγχαρητήρια κα Τζούλια και για την ανακάλυψη του νέου ταλέντου και για την δύναμη που είχατε ώστε να ξεπεράσετε την ψυχολογικά δύσκολη περίοδο και το πένθος.\n@Julia μου…! Πόσο μαγική είναι η διαδικασία αυτή που συντελείται στην ζωή μας, όταν μετά από ένα μεγάλο σκοτεινό διάστημα πόνου, & απώλειας έρχεται από μια χαραμάδα το φως… Ένα φως, που έχει τη δύναμη να κάνει στην άκρη το σκοτάδι μέσα μας, γύρω μας, παντού. Το ξέρω -δυστυχως- αυτό το συναίσθημα & αυτήν την διαδικασία….& ακόμα δεν έχω βρει την δική μου χαραμάδα με φως, ύστερα από την πρόσφατη απώλεια της αδερφής μου…Το post της Φαίης, το είχα διαβάσει & είχα δει τα έργα σου, και θαύμασα & αυτήν την δημιουργική πλευρά σου. Αγαπώ ιδιαίτερα την τέχνη της ζωγραφικής και οι πινακοθήκες είναι από τα πρώτα μέρη που επισκέπτομαι στα ταξίδια που πάω . Και τώρα με κάνεις να ταξιδεύω με τα έργα σου & ιδιαίτερα με το Out of Africa , Volume 2.\nΜα τι υπέροχα έργα τέχνης;! 💙❤💛♥💛❤💜❤💜❤💙❤💙❤🧡♥🧡♥💙♥💛💛♥ Συγχαρητήρια γλυκιά μου!!! Είσαι μεγάλο ταλέντο… Και συγγραφικό ταλέντο θα έλεγα!!! ❤♥💜♥💚♥💚💜♥❤♥🧡🧡💛🧡♥🧡💛💜💛💚♥💚💚♥💜♥❤♥❤ Συνέχισε έτσι!!!!\n29/05/2022 at 13:27\nΑγαπημένη μου Τζούλια, πνιγμένη στην καθημερινότητα δεν είχα το χρόνο να σχολιάσω νωρίτερα. Ίσως χρειαζόμουν κι εγώ χρόνο για να σκεφτώ καλύτερα όσα έχεις γράψει, να καταλαγιάσει λίγο η χαρά της απόλαυσης των έργων και να πάρει τη σωστή θέση στο μυαλό μου το βασικό νόημα, ο στόχος. Ο στόχος είναι η ζωή. Και η ζωή σε πάει -αναγκαστικά- μπροστά, ό,τι κι αν έχει συμβεί. Είναι, όμως, πολύ όμορφα όταν ο δρόμος της ζωής μας ομορφαίνει με δημιουργία. Δεν έχει σημασία αν η δημιουργία αφορά σε μια τέχνη, στη δουλειά μας, στο σπίτι μας, σημασία έχει να νιώθουμε ότι κάποιες μέρες δεν είναι ίδιες με τις άλλες.\nΔεν ξέρω πόσες φορές το έχω γράψει, ξέρω ότι είναι αμέτρητες οι φορές που το έχω σκεφτεί. Από την πρώτη μέρα που διάβασα κάτι από εσένα, έγινε συμμέτοχη στη σπίθα του μυαλού σου, στην πολυπλοκότητα της σκέψης σου που αποτυπώνεται με απλό, αλλά γλαφυρό, τρόπο. Χωρίς να είμαι κριτικός τέχνης, αλλά έχοντας μεγάλη αγάπη στην τέχνη, τα χαρακτηριστικά της γραφής σου είναι και τα χαρακτηριστικά της ζωγραφικής σου. Δεν υπάρχει τίποτα περιττό, τίποτα απλά για να γεμίσει το χώρο. Όλα είναι εκεί για να σε πάνε και να μας πάνε ένα βήμα παραπέρα.\nΕννοείται ότι περιμένω το επόμενο πόνημα. Εννοείται ότι δεν θα είμαι η μοναδική που θα αγοράσει και θα διαβάσει το πρώτο σου βιβλίο.\nΕμείς που σε αγαπάμε ξέρουμε το άστρο σου. Αυτό το άστρο, που φωτίζει καιρό τώρα εμάς, φωτίζει και κάθε έναν που σε γνωρίζει, με όποιον τρόπο -άμεσο ή έμμεσο- προκύψει αυτή η γνωριμία.\nΕγώ ούτε μια γραμμή δεν μπορώ να τραβήξω ευθεία χωρις χαρακα….να ήξερες πόσο σε ζηλεύω….


O Κωνσταντίνος Κουτσαβάκης Έδωσε την πιο Viral Συνέντευξη του 2021 Mέχρι Στιγμής\nO πιο άνετος Έλληνας που έφαγε πρόστιμο.\nΌπως είναι γνωστό, από την αρχή των μέτρων που έχουν ληφθεί για την αντιμετώπιση της πανδημίας του κορονοϊού, πραγματοποιούνται διάφορα κρυφά πάρτι και εκδηλώσεις. Οργανωτής σε ένα από αυτά ήταν και ο Κωνσταντίνος Κουτσαβάκης, ο οποίος είναι ευρύτερα γνωστός από τις συνεργασίες του με καλλιτέχνες όπως ο Αγάθωνας και ο Τάκι Τσαν. Ωστόσο, ο 24χρονος ρεμπέτης υπολόγιζε χωρίς τον ξενοδόχο, που δεν ήταν άλλος από τον πρώην της κοπέλας του, ο οποίος προχώρησε σε καταγγελία.\nΗ Αστυνομία έσπευσε στην αποθήκή όπου λάμβανε χώρα το παράνομο, ρεμπέτικο γλέντι -just like the old times- και έκοψε πρόστιμο στους παρευρισκομένους, αλλά και στον ίδιο ως διοργανωτή.\nΜε αφορμή τα μπλεξίματα που είχε, ο νεαρός καλλιτέχνης δέχτηκε σήμερα το πρωί να κάνει δηλώσεις στην κάμερα της εκπομπής «Mega Γεγονότα». Όσοι γνωρίζουν τον Κωνσταντίνο ως καλλιτέχνη μπορούν εύκολα να καταλάβουν τι σημαίνει αυτό.\nΟ Κ. Κουτσαβάκης εμφανίστηκε φορώντας μάσκα και κρατώντας ένα μπεγλέρι. Η απουσία καφεΐνης από τον οργανισμό του ήταν φανερή και αυτό είχε ως αποτέλεσμα σε μια πραγματικά απολαυστική -και συνάμα παρανοϊκή- συνέντευξη.\nΑξίζει να αναφέρουμε ότι σε χθεσινά stories που είχε ανεβάσει στον λογαριασμό του στο Instagram είχε δηλώσει ότι θα δώσει σόου και τελικά κράτησε την υπόσχεσή του.\nΤο γεγονός ότι η συνέντευξη τελείωσε με τον ίδιο να κατεβάζει τη μάσκα και να τραγουδάει ένα κομμάτι ακαπέλα, είναι το κερασάκι στην τούρτα.\nΌπως του είπαν και οι παρουσιαστές της εκπομπής, πρέπει να είναι ο πιο χαλαρός Έλληνας που έφαγε πρόστιμο.


Που είναι τα φράγκα, οέο;;;; (3 δις ευρώπουλα είναι αυτά!!!!) – Περισκόπηση\nΕλλάδα Ευρωπ. Ένωση\nΠου είναι τα φράγκα, οέο;;;; (3 δις ευρώπουλα είναι αυτά!!!!)\nΨάχνουν από το Ευρωκοινοβούλιο να βρουν που πήγαν 3 δις ευρώ που θα γίνονταν έργα.\nΠου είναι τα φράγκα, οέο;;; Κάπως έτσι θα έπρεπε να τιτλοφορηθεί η αναζήτηση από 8 ευρωβουλευτές περίπου 3 δις ευρώ, τα οποία δόθηκαν μεν για έργα στην Ελλάδα αλλά έργα ακόμη δεν παραδόθηκαν.\nΜετά από υπόδειξη της γνωστής Task Force και κατ’ εντολή της Επιτροπής Ελέγχου του Προϋπολογισμού του ΕΚ, αντιπροσωπεία του ΕΚ αποτελούμενη από οκτώ ευρωβουλευτές βρίσκεται ήδη στην Ελλάδα και πραγματοποιεί αυτοψία σε επτά έργα και συγκεκριμένα:\nτην κατασκευή του Μετρό της Θεσσαλονίκης (1200 εκατομμύρια ευρώ από κονδύλια της ΕΕ) ,\nτην αποκατάσταση της λίμνης Κάρλα (42 εκατομμύρια ευρώ) ,\nτην κατασκευή του αυτοκινητόδρομου της Κεντρικής Ελλάδας (E65) – τμήμα Ξυνιάδα – Τρίκαλα (900 εκατομμύρια ευρώ) ,\nτην ολοκλήρωση της νέας διπλής σιδηροδρομικής γραμμής υψηλών ταχυτήτων Τιθορέα – Λιανοκλάδι – Δομοκός (930 εκατομμύρια ευρώ) ,\nτο σύστημα ηλεκτρονικού εισιτηρίου στην Αττική (35 εκατομμύρια ευρώ) ,\nτο ελληνικό κτηματολόγιο (28 εκατομμύρια ευρώ)\nτο ελληνικό εθνικό μητρώο (42 εκατομμύρια ευρώ)\nΗ πλάκα είναι πως τα ενδεχόμενα είναι δυο: είτε η ΕΕ να δώσει παράταση στο χρονοδιάγραμμα αν διαπιστωθεί πως όντως τα έργα καθυστέρησαν λόγω συγκεκριμένων δυσκολιών (την ύπαρξη των οποίων θα αποδεχθεί η ΕΕ – π.χ. στη Σαλονίκη όπου και να σκάψεις θα πέσεις πάνω σε αρχαία ή βυζαντινά θαμμένα κάτω από την πόλη), είτε να ζητηθεί από την Ελλάδα να δώσει πίσω τα κονδύλια για τα έργα για τα οποία δεν υπάρχει καμιά δικαιολογία για τη μη ολοκλήρωσή τους.\n← Νάουσα: υποβολή δηλώσεων ζημίας από το χαλάζι της 20ης Σεπτεμβρίου → Ημαθία: συνελήφθη για ψευδή δήλωση κλοπής 5 τόνων καλωδίων


Extended Stay America - Cleveland - Beachwood - Orange Place - North (Οχάιο) - Κριτικές και σύγκριση τιμών - TripAdvisor\nΞενοδοχεία κοντά σε: Extended Stay America - Cleveland - Beachwood - Orange Place - North\nExtended Stay America - Cleveland - Beachwood - Orange Place - North: Εστιατόρια στην περιοχή\nΔραστηριότητες κοντά σε: Extended Stay America - Cleveland - Beachwood - Orange Place - North\nExtended Stay America - Cleveland - Beachwood - Orange Place - North - Κριτικές\nΝο 12 από 16 ξενοδοχεία για: Beachwood\n3625 Orange Pl, Beachwood, OH 44122-4401 Δείτε στον χάρτη\nExtended Stay America - Cleveland - Beachwood - Orange Place - North: Προσφορές\nΩραίο μέρος, αλλά αρκετά βρώμικο συνολικά\nΘα έμενα εδώ και πάλι, καλό μέρος για τα χρήματα, αλλά το πάτωμα ήταν ποτέ δεν έχει καθαριστεί και τους " " ανανέωσης ήταν μόνο νέες πετσέτες και το κρεβάτι. Τους νεροχύτες και γρανίτη δεν καθαρίζονταν και το δωμάτιο δεν σκουπίστηκε ούτε. Το ξύλινο πάτωμα...ήταν ωραία, αλλά δεν θα προχωρούσα ξυπόλητοι. I τρίβεται στο δάπεδο και ήταν μαύρο μετά τη σάρωση. Πιστεύω ότι μόνο το κενό ή σάρωσης και ποτέ μην καθαρίζετε.Περισσότερα\nΑπάντηση από: 00esa, General Manager στο Extended Stay America - Cleveland - Beachwood - Orange Place - NorthΑπάντηση: 25 Ιουλίου 2017\nΉμουν λίγο επιφυλακτικός λόγω προηγούμενων κακές κριτικές, αλλά αυτό το ξενοδοχείο έχει όμορφα επαναλαμβάνεται, και το προσωπικό ήταν τέλειο! Σίγουρα θα έμενα ξανά. Όχι, δεν αισθάνονται φανταχερό, αλλά αυτό δεν πληρώνετε για παρατεταμένη διαμονή. Το ξενοδοχείο ήταν πολύ καθαρό και λειτουργικό.Περισσότερα\nΑπάντηση από: 00esa, General Manager στο Extended Stay America - Cleveland - Beachwood - Orange Place - NorthΑπάντηση: 1 Ιουλίου 2017\nΉμουν σε ένα οδικό ταξίδι στο Midwest. Η πρώτη μου στάση ήταν ακριβώς έξω από την μεγαλύτερη περιοχή του Κλίβελαντ. Εξαιρετική αξία για το ποσό του δωματίου! Πολύ ευρύχωρο και καθαρό. κοντά σε μια εμπορική περιοχή, καθώς και πολλές επιλογές για φαγητό! I μείναμε μόνο...μία νύχτα αλλά θα έμενα εκεί ξανά! Ήταν 25 - 30 λεπτά με τα πόδια από τη λίμνη Erie!Περισσότερα\nΑπάντηση από: 00esa, General Manager στο Extended Stay America - Cleveland - Beachwood - Orange Place - NorthΑπάντηση: 10 Ιουνίου 2017\nΤο προσωπικό ήταν πολύ φιλικό και εξυπηρετικό. Μείναμε μόνο μία νύχτα για μια διαβάθμιση, αλλά το δωμάτιο ήταν καθαρό και το κρεβάτι ήταν σταθερή. Θα έμενα εκεί ξανά. Ευρωπαϊκό πρωινό ήταν μια αδύναμη, αλλά για την τιμή ήταν μια συνολική αξία.Περισσότερα\nΑπάντηση από: 00esa, General Manager στο Extended Stay America - Cleveland - Beachwood - Orange Place - NorthΑπάντηση: 23 Μαΐου 2017\nΠολύ θόρυβος/καθόλου ύπνο\nΗ πρώτη μου επίσκεψη εδώ θα είναι ίσως η τελευταία μου. Η πρώτη νύχτα έκανα τσεκ-ιν υπήρχε ένα πάρτυ στο δωμάτιο δίπλα στο ορυχείο, δυνατή μουσική, κάπνισμα κ.λπ. που ονομάζεται ρεσεψιόν δύο φορές. Ο θόρυβος δεν σταμάτησαν να ξαναμπούν σχεδόν 4:00. Πήγα στη ρεσεψιόν το...επόμενο πρωί κατήγγειλε, είπαν οι ΓΤ ήταν στο χώρο και θα καλέσει. GM κάλεσε, εξέφρασε συγνώμη είπε ότι θα comp διανυκτερεύσεις, έστειλα email για περισσότερες λεπτομέρειες, δεν έχουν ακόμη λάβει απάντηση. 3 η νύχτα διαμονή εκεί ήταν άνδρες, πόσιμο νερό και τραγουδώντας στο διάδρομο δυνατά μουσική που έπαιζε 1030:00, Κάλεσα τη ρεσεψιόν για να παραπονεθώ. Ο υπάλληλος στη ρεσεψιόν ότι θα αντιμετωπίσουμε. Η μουσική σταμάτησε, αλλά μιλάμε δυνατά πήγαμε για άλλα δύο ώρες. Αυτή ήταν μία από τις χειρότερες εμπειρίες που είχα σε οποιοδήποτε ξενοδοχείο σε αυτόν τον τομέα. Σίγουρα δεν θα έμενα εδώ ξανά. Δεν μπορείς ποτέ να κοιμηθούν και ξεκούραση. Στο πλάι, σημειώστε ότι η Bobbi υπάλληλος είχε το πιο ευχάριστο στάση. Αλλά πιστεύω ότι, εάν έχετε μια ήσυχη ώρα πολιτική πρέπει να τηρείται πάντα.Περισσότερα\nΑπάντηση από: 00esa, General Manager στο Extended Stay America - Cleveland - Beachwood - Orange Place - NorthΑπάντηση: 10 Μαΐου 2017\nΛάβετε γρήγορες απαντήσεις από το προσωπικό του Extended Stay America - Cleveland - Beachwood - Orange Place - North και από προηγούμενους πελάτες.


Πώς να βοηθήσεις το κατοικίδιό σου να περάσει όμορφα τις γιορτές;\nΠώς να βοηθήσεις το κατοικίδιό σου να περάσει όμορφα τις γιορτές; Πώς να βοηθήσεις το κατοικίδιό σου να περάσει όμορφα τις γιορτές;\nΟι διακοπές των Χριστουγέννων είναι μια εποχή που τα κατοικίδια ζώα μπορούν να εκτεθούν σε κινδύνους\nΠρέπει να είσαι ιδιαίτερα προσεκτικός/ή κατά τη διάρκεια αυτής της περιόδου, καθώς θα υπάρχουν νέες εικόνες και μυρωδιές, ήχοι και άγνωστα ερεθίσματα. Δες τι να προσέξεις για να αποφύγεις τα προβλήματα υγείας για το φιλαράκι σου.\nΠρόσεχε τη διατροφή του\nΌπως και οι άνθρωποι, τα κατοικίδια ζώα μπορεί να πάρουν βάρος κατά τη διάρκεια των διακοπών. Μην του αλλάξεις το πρόγραμμά του και μην το ταίζεις με τα δικά σου αποφάγια.\nΠροσοχή στις ακατάλληλες τροφές\nΚατά τη διάρκεια των διακοπών, υπάρχουν κάθε λογής καλούδια, τα οποία είναι πειρασμοί για τον καλό σας φίλο. Σοκολάτα, ωμή ζύμη ψωμιού, καρύδια, κρεμμύδια, ξυλιτόλη ακόμα περισσότερο, μπορούν να προκαλέσουν μεγάλα προβλήματα, εάν το κατοικίδιο ζώο σας τα καταπίεί, αναφέρει ο γιατρός Jason Nicholas, συγγραφέας του βιβλίου “101 βασικές συμβουλές που πρέπει να ακολουθήσω για ένα ευτυχισμένο, υγιές και ασφαλές σκυλο “.\nΚρύψε τα δώρα των Χριστουγέννων σε ένα ασφαλές μέρος\nΜπορεί να εισβάλουν σε αυτά και να σου καταστρέψουν τόσο το περιτύλιγμα όσο και το δώρο! Καλό είναι λοιπόν να προστατέψεις τα δώρα, πριν να είναι αργά!\nΤα κατοικίδια αρέσκονται στο να μασούν καλώδια! Οποιαδήποτε στιγμή μπορεί να πάθουν ηλεκτροπληξία από τις ηλεκτρικές συσκευές. Απομάκρυνέ τα από το ζώο και εννοείται, να κλείνεις πάντα τους διακόπτες.\nΔιάβασε ακόμη: Γιατί όταν βιάζεσαι στη βόλτα, ο σκύλος σου αργεί να κάνει την 'ανάγκη του';\nΦώτα και στολίδια είναι ακαταμάχητοι πειρασμοί για τα φιλαράκια μας. Αποτελούν ένα διαρκή κίνδυνο γι’ αυτά. Μπορεί να καταπιεί κάποιο και μάλιστα να του προκαλέσει εντερική απόφραξη. Τα φώτα κατά τη μάσηση μπορούν να προκαλέσουν εγκαύματα ή ηλεκτροπληξία και τα στολίδια των δέντρων αν σπάσουν, μπορεί να κόψουν το ζωάκι σας.\nΤα φυτά των Χριστουγέννων μπορεί να είναι δηλητηριώδη για τα κατοικίδια ζώα, προειδοποιεί ο Δρ Edward Cooper, επίκουρος καθηγητής της Κτηνιατρικής Κλινικής υπηρεσίας στο Ohio State University College. Αλεξανδριανά και πεύκα μπορεί να προκαλέσουν προβλήματα .\nΤα κατοικίδια μπορεί να έχουν άγχος και στρες, όπως ακριβώς συμβαίνει και με τους ανθρώπους, αν τους αλλάξεις το προγράμμά τους. Οι επισκέψεις στο σπίτι ή νέα αντικείμενα, όπως τα χριστουγγενιάτικα στολίδια και ό,τι άλλο αφορά την διακόσμηση του χώρου σου, μπορούν να προκαλέσουν άγχος στο κατοικίδιό σου υποστηρίζει η Δρ Megan Herron , Επίκουρη Καθηγητήτρια στο Ohio State University College.\nΦτιάξε ένα μικρό καταφύγιο\nΠολλοί φίλοι ίσως μπαινοβγαίνουν στο σπίτι σου τις γιορτινές μέρες. Καλό θα ήταν λοιπόν, να παρέχεις στο κατοικίδιό σου ένα ασφαλές μέρος, μακριά από το θόρυβο, τους ανθρώπους, τους καπνούς και τη σύγχυση. Αυτό μπορεί να είναι ένα δωμάτιο στο σπίτι, όπου το κατοικίδιό σου μπορεί να είναι ήρεμο. Φυσικά, μη ξεχάσεις να έχεις κοντά του όλα τα παιχνίδια του, το κρεβατάκι του, την τροφή και το νερό του.\nΔιάβασε ακόμη: Γιατί η κυνηγετική περίοδος προκαλεί πανικό στα καταφύγια!


Αυτό που οι περισσότεροι άνθρωποι δεν συνειδητοποίησαν είναι ότι η Tesla εγκαταλείπει τη διάσημη σχεδίαση μπαταρίας στο δάπεδο. Για όσους δεν το ήξεραν, μέχρι τώρα, τα οχήματα της Tesla περιελάμβαναν το αμάξωμα και μια επίπεδη μπαταρία στο κάτω μέρος του αμαξώματος που, όπως θα έλεγε η Tesla, είναι παντρεμένα μαζί στο εργοστάσιο. Παρακολουθήσαμε ακόμη και την τελετή προσωπικά. Αρχικά, ο επίπεδος σχεδιασμός αναπτύχθηκε επειδή παρείχε χαμηλό κέντρο βάρους και ισχυρά οφέλη για την ασφάλεια, καθώς και τη δυνατότητα γρήγορης ανταλλαγής της συστοιχίας μπαταριών αντί για φόρτιση αν το Tesla έμενε στο δρόμο.\nΗ Επίπεδη Σχεδίαση Μπαταρίας στο Tesla Model S\nΌπως γνωρίζετε, αυτό το τελευταίο δεν κατέληξε να συμβαίνει. Τώρα η Tesla επέστρεψε στον πίνακα σχεδίασης για να κάνει κάτι καλύτερο. Ωστόσο, δεν ήταν απλώς η συνήθεια της Tesla να ανακαλύψει πάλι με επιτυχία τον τροχό. Η εταιρεία επέστρεψε στον πίνακα σχεδίασης επειδή το απαιτούσαν τα κορυφαία στοιχεία της 4680. Βλέπετε, στο παρελθόν, τα στοιχεία της μπαταρίας δεν ήταν αρκετά πυκνά, οπότε η Tesla χρειαζόταν όλο το χώρο που μπορούσε να έχει στο δάπεδο. Εάν η Tesla το έκανε ακόμα, τα οχήματα της θα είχαν απίστευτη αυτονομία, αλλά η Tesla δεν θα μπορούσε να κατασκευάσει πολλά από αυτά.\nΗ Τέσλα έπρεπε να λύσει μερικά ζητήματα. Πρώτον, η εταιρεία έπρεπε να βρει έναν τρόπο απλοποίησης της συστοιχίας της μπαταρίας και εξάλειψης των μονάδων. Στη συνέχεια, χωρίς την επίπεδη σχεδίαση, η Tesla χρειαζόταν έναν νέο τρόπο για να ενισχύσει τη δομική ακεραιότητα του οχήματος. Αυτό που κατέληξαν είναι να μετατρέψουν το χώρο αποσκευών σε δομή με τον ίδιο τρόπο που ένα αεροπλάνο έχει φτερά σε σχήμα δεξαμενής καυσίμου και όχι φτερά με δεξαμενές μέσα.\nΜε κάποιους τρόπους, είναι το ίδιο τέχνασμα που έχει εφαρμόσει η Tesla στον κορυφαίο σχεδιασμό της, όπου το ίδιο το αμάξωμα είναι μέρος της "αποθήκης καυσίμου". Αυτή δεν είναι επίσης η πρώτη φορά που η Elon εφάρμοσε μαθήματα που αντλήθηκαν σε μια άλλη εταιρεία στα προϊόντα μιας άλλης. Σε αυτήν την περίπτωση, η λύση ήταν μια κόλλα που δεν ενεργούσε μόνο ως κόλλα και επιβραδυντικό φλόγας όπως έκανε στα προηγούμενα μοντέλα, αλλά και ως υλικό ενίσχυσης της συστοιχίας. Τοποθετήστε την κόλλα ανάμεσα σε δύο ατσάλινα φύλλα και κάνετε την μπαταρία να είναι στερεά και ανθεκτική στη διάτμηση Δεν απαιτεί πλέον εξωτερική υποστήριξη. Σε αντίθεση με την CATL, η οποία άρχισε να τοποθετεί τα στοιχεία απευθείας στη συστοιχία και να εξαλείφει τις μονάδες, αυτή είναι πρακτικά μια λύση στοιχείο στο όχημα, καθώς η μπαταρία δεν είναι πλέον μόνο ένα περίβλημα, είναι μέρος της δομής του οχήματος.\nΗ νέα συστοιχία της Tesla χτυπάει δύο τριγόνια με ένα σπάρο, επειδή υπάρχουν και μερικά άλλα πράγματα που επιτρέπουν αυτή η νέα αρχιτεκτονική. Τώρα, χωρίς η συστοιχία των μπαταριών να εκτείνεται στο μπροστινό και στο πίσω μέρος του οχήματος, υπάρχουν ακόμη πιο αποτελεσματικές ζώνες παραμόρφωσης καθώς και περισσότερος χώρος. Αυτό μας οδηγεί σε ένα ακόμη όφελος. Σίγουρα, αυτός ο επιπλέον χώρος θα μπορούσε να μείνει άδειος και να χρησιμοποιηθεί για περισσότερες αποσκευές. Ή, ίσως, αντί για μεγαλύτερο μπροστινό χώρο αποσκευών, το όχημα θα μπορούσε να έχει ένα μεγάλο φίλτρο HEPA που να επιτρέπει τη λειτουργία άμυνας βιολογικού πολέμου. Ακόμα και με το φίλτρο HEPA, πιθανότατα θα εξακολουθούσε να υπάρχει μεγαλύτερος μπροστινός χώρος αποσκευών από ό, τι σήμερα. Είναι δύσκολο να υπερεκτιμήσουμε πόσο επιπλέον χώρος θα υπάρχει και μέρος αυτού πιθανότατα θα μπορούσε να επεκταθεί και σε μια μεγαλύτερη καμπίνα.\nΤο τελικό αποτέλεσμα; Η Tesla δεν μιλούσε ξεκάθαρα για το πόσο αποτελεσματικότερη ήταν η δομική ακεραιότητα. Κατά τη διάρκεια της Ημέρας της Μπαταρίας, ο Elon Musk το έκρινε ως μια καλή λύση για την επίλυση των ζητημάτων δομικής ακεραιότητας των οχημάτων καμπριολέ, αλλά δεν το συνέκρινε άμεσα με τα οχήματα εσωτερικής καύσης (ICE) ή τα δικά του υπάρχοντα οχήματα. Μέχρι την κυκολοφορία ενός tweet, στο οποίο ο Elon διευκρίνισε ότι είναι πιο άκαμπτο και μια σημαντική ανακάλυψη.\nΕίναι αστείο, αλλά φαίνεται ότι δεν απάντησε στην ερώτησή. Ή απάντησε; Βλέπετε, όλα αυτά συνδέονται πάρα πολύ με τη χύτευση καλουπιών, καθώς και με το δίπλωμα ευρεσιτεχνίας για ένα σχέδιο μονοκόμματου αμαξώματος που είδαμε πριν από περισσότερο από ένα χρόνο.\nΒλέπετε, με τη νέα μπαταρία, η Tesla μπορεί να προχωρήσει στην επόμενη φάση με τις φιλοδοξίες της για τη χύτευση μονοκόμματου αμαξώματος. Τέλος, αυτό θα λειτουργήσει μόνο εάν το δάπεδο δεν είναι μέρος του μονοκόμματου αμαξώματος, καθώς το ολοκληρωμένο καλούπι εγχύνεται προς τα πάνω και στη συνέχεια σηκώνεται από το μηχάνημα. Δεν χρειάζεται να δημιουργήσουν ένα δάπεδο για δομική ακεραιότητα, επειδή η μπαταρία αναλαμβάνει αυτόν τον ρόλο. Η Tesla πιθανότατα θα προχωρήσει σε αυτό σταδιακά. Λοιπόν, είναι σύμπτωση ότι, στο ερώτημα εάν η Tesla θα χυτεύσει το μεσαίο μέρος του οχήματος ως ένα ενιαίο κομμάτι, ο Elon απαντά για την πρωτοποριακή μπαταρία που θα το έκανε δυνατό; Λοιπόν, εάν χρειάζεστε πιο πειστική απάντηση, παρακάτω αναφέρονται μερικές ακόμη «συμπτώσεις», ξεκινώντας με ένα συγκεκριμένο απόσπασμα από αυτό το δίπλωμα ευρεσιτεχνίας:\n"Τέτοιες μηχανές χύτευσης μπορεί να μειώσουν τον αριθμό μηχανών χύτευσης ή πραγματικών χυτών που απαιτούνται για τη χύτευση ενός πλήρους ή ουσιαστικά πλήρους πλαισίου οχήματος (π.χ. σε λιγότερο από έξι, λιγότερο από πέντε, λιγότερο από τέσσερις, λιγότερο από τρεις, λιγότερο από δύο ή μια μηχανή (-ες) χύτευσης)."\nΓια το Model Y, ή ίσως για το αναμενόμενο μοντέλο των 25.000 $ στο Giga Berlin, είναι πιθανό η Tesla θα χρησιμοποιήσει μια μηχανή χύτευσης όπως κάνει για τη συναρμολόγηση του πίσω αμαξώματος στο Fremont, μία για το μπροστινό μέρος και μετά στο επόμενο βήμα, το μεσαίο τμήμα του αμαξώματος, θα προστεθεί όπως επισημάνθηκε σε μία από τις εικόνες του διπλώματος ευρεσιτεχνίας.\nΤο πιο ενδιαφέρον είναι ότι ο τρόπος με τον οποίο η εταιρεία χαράσσει και συγκολλάει αυτό το μέρος του αμαξώματος, σε κάποιο στάδιο μοιάζει ακριβώς με αυτό που βλέπετε στην παραπάνω εικόνα. Στη συνέχεια, δύο πλευρικές λαμαρίνες ακριβώς αυτού του σχήματος συνδέονται με δύο στηρίγματα οροφής, ένα μπροστινό μέρος που διαχωρίζει το τμήμα της κουκούλας από την καμπίνα, και το πίσω μέρος. Χάρη στη δομική μπαταρία, το αμάξωμα μπορεί να χυτευτεί και να ωθηθεί προς τα πάνω και έξω από το μηχάνημα.\nJanuary 5, 2021January 6, 2021January 7, 2021January 8, 2021January 9, 2021January 10, 2021January 11, 2021January 12, 2021January 13, 2021January 14, 2021January 15, 2021January 16, 2021January 17, 2021January 18, 2021January 19, 2021January 20, 2021January 21, 2021January 22, 2021January 23, 2021January 24, 2021 January 5, 2021January 6, 2021January 7, 2021January 8, 2021January 9, 2021January 10, 2021January 11, 2021January 12, 2021January 13, 2021January 14, 2021January 15, 2021January 16, 2021January 17, 2021January 18, 2021January 19, 2021January 20, 2021January 21, 2021January 22, 2021January 23, 2021January 24, 2021


Πρώτη Γραμμή - Νίκαια: Βρήκε καταφύγιο το σκυλάκι που μαχαιρώθηκε\nΝίκαια: Βρήκε καταφύγιο το σκυλάκι που μαχαιρώθηκε\nΈνα ακόμη τραγικό περιστατικό κακοποίησης ζώου σημειώθηκε στη χώρα μας και συγκεκριμένα στη Νίκαια.\nΜιλώντας στην εκπομπή «Κοινωνία Ώρα MEGA» ο πρόεδρος του συνδέσμου, Γρηγόρης Γουρδομιχάλης, τόνισε ότι το σκυλί έφτασε σε κακή κατάσταση και έγιναν προσπάθειες να σωθεί η ζωή του.\n«Το σκυλί ήταν ημιθανές. Το ανέλαβαν τέσσερις γιατροί μαζί με τους νοσηλευτές. Δεν είναι σίγουρο ότι θα επιβιώσει ακόμα αλλά τα σημάδια είναι θετικά».\nΣημειώνεται ότι ο δράστης έχει συλληφθεί και κρατείται στα πλαίσια του αυτοφώρου.\nΣε παρέμβασή τους οι Φωτεινή Πιπιλή, βουλευτής ΝΔ, και βουλευτής ΣΥΡΙΖΑ, ανέφεραν ότι πρόκειται για αποτρόπαια πράξη και ότι θα πρέπει να αυστηροποιηθεί το νομικό πλαίσιο.\nΣάμος: Μετανάστης έγλειψε συσκευασία γιαουρτιού και την έβαλε ξανά στο ψυγείο Previous post\nPITSOS: Κλείνει το ιστορικό εργοστάσιο στην Ελλάδα μετά από 155 χρόνια – Mεταφέρεται στην Τουρκία


Με τον έπαινο του World Mayor 2016 , τιμήθηκε ο Δήμαρχος Αθηναίων\nΑπό Newsroom\t On Φεβ 15, 2017 0\nΜε τον έπαινο του World Mayor 2016 , τιμήθηκε ο Δήμαρχος Αθηναίων για τις υπηρεσίες του προς τους πρόσφυγες, παραλαμβάνοντας μία από τις τρεις κορυφαίες διακρίσεις στον μεγάλο διεθνή θεσμό «World Mayor 2016».\nΜε τον τίτλο «Δήμαρχος του Κόσμου» για το έτος 2016 τιμήθηκε ο δήμαρχος της βελγικής πόλης Μέχελεν, κ. Bart Somers, ενώ ο έπαινος για την ενσωμάτωση των προσφύγων απονεμήθηκε στον δήμαρχο της γερμανικής πόλης Λαρ, κ.Wolfgang G. Müller.\nΣύμφωνα με την επίσημη ανακοίνωση του ιδρύματος που διοργανώνει τον ετήσιο θεσμόWorld Mayor, «ο δήμαρχος Αθηναίων κ. Καμίνης έχει εργαστεί αδιάκοπα και με διαφάνεια για τη δημιουργία ενός περιβάλλοντος ασφάλειας για τους πρόσφυγες που αφίχθησαν στην Αθήνα, λόγω της προσφυγικής κρίσης. Η πρότασή του για τη συγκρότηση της πρωτοβουλίας «Πόλεις Αλληλεγγύης» αποτελεί ένα απτό παράδειγμα για το πώς αυτός ο άνθρωπος εργάζεται πάνω στη δημιουργία ενός παγκόσμιου πλαισίου για την αντιμετώπιση αυτής της πιεστικής πρόκλησης. Το πάθος του, η δέσμευσή του και το πνεύμα γενναιοδωρίας του είναι απαράμιλλα».\nΟ κ. Tann vom Hove, υψηλόβαθμος εταίρος του Ιδρύματος Δημάρχων, δήλωσε ότι «οι μεταναστευτικές ροές κατέφθασαν στην Ελλάδα ακριβώς τη στιγμή που η χώρα βιώνει μία από τις χειρότερες οικονομικές κρίσεις. Παρ’ όλα αυτά, η Αθήνα και πολλές άλλες ελληνικές πόλεις, έχουν ανταποκριθεί με γενναιοδωρία και ισχυρή δέσμευση». Ο κ. Tann vom Hove πρόσθεσε ότι «ο δήμαρχος Γιώργος Καμίνης αξίζει την ευγνωμοσύνη της Ευρώπης διότι συνέβαλε στο να μην εξελιχθεί σε καταστροφή μια μεγάλη κρίση».\nΣτην ανακοίνωση των τελικών αποτελεσμάτων υπογραμμίζεται ότι «όπως πολλές κοινότητες ανά την Ελλάδα, έτσι και η Αθήνα δεν ήταν προετοιμασμένη για την άφιξη δεκάδων χιλιάδων προσφύγων το καλοκαίρι του 2015. Ο δήμαρχος κ. Γιώργος Καμίνης δήλωσε ότι η πόλη του με ελάχιστες υποδομές ή εμπειρία στην υποδοχή μεταναστών, κλήθηκε ξαφνικά να βρεθεί στην πρώτη γραμμή ώστε να αντιμετωπίσει το μεγαλύτερο προσφυγικό κύμα από τον 2ο Παγκόσμιο Πόλεμο. Όμως, ο Δήμαρχος διαπίστωσε σύντομα ότι η έκταση της ανθρωπιστικής κρίσης επέβαλε άμεση δράση. Μέσα σε μερικές εβδομάδες ο δήμος Αθηναίων είχε συμβάλει στη δημιουργία της πρώτης Δομής Φιλοξενίας Προσφύγων της χώρας, στον Ελαιώνα».\nΗ λίστα του World Mayor για το 2016 τιμά τους:\n1. Bart Somers, Δήμαρχος Μέχελεν, Βέλγιο\nΝικητής του βραβείου Δήμαρχος του Κόσμου\n2. Wolfgang G Müller, Δήμαρχος Λαρ, Γερμανία\nΝικητής του Επαίνου Δημάρχου του Κόσμου για τις υπηρεσίες του στην ενσωμάτωση.\n3. Giorgos Kaminis, Δήμαρχος Αθηναίων, Ελλάδα\nΝικητής του Επαίνου Δημάρχου του Κόσμου για τις υπηρεσίες του προς τους πρόσφυγες.\n4. Guisi Nicolini, Δήμαρχος Λαμπεντούζα, Ιταλία\n5. Richard Arnold, Δήμαρχος Schwäbisch Gmünd, Γερμανία\n6. Mirjam van ‘t Veld, Δήμαρχος Άμστελβεεν, Ολλανδία\n7. Spiros Galinos, Δήμαρχος Λέσβου, Ελλάδα\n8. Pavel Adamowicz, Δήμαρχος Γκντάνσκ, Πολωνία\n9. Damien Carême, Δήμαρχος Grande-Synthe, Γαλλία\n10. Henriette Reker, Δήμαρχος Κολωνίας, Γερμανία\nΤο Βραβείο «Δήμαρχος του Κόσμου 2016» απονεμήθηκε στον κ. Bart Somers, δήμαρχο της πόλης Mechelen του Βελγίου.\nΑπό το 2001 που εξελέγη δήμαρχος μεταμόρφωσε μια μάλλον παραμελημένη πόλη σε έναν από τους πιο επιθυμητούς προορισμούς στο Βέλγιο. Το ίδιο διάστημα, η πόλη είχε αποτελέσει πρότυπο ενσωμάτωσης.\nΚάτοικοι βορειοαφρικανικής καταγωγής, οι οποίοι αποτελούσαν το 20% του πληθυσμού ενσωματώθηκαν πλήρως ως πολίτες της πόλης Mechelen.\nΣτον πρόλογο του World Mayor Project για το 2016, οι διοργανωτές δήλωσαν ότι σε μια εποχή που υπάρχουν παγκοσμίως περίπου 60 εκ. άνθρωποι που είναι εκτοπισμένοι, καθώς και εκατοντάδες χιλιάδες που έχουν τραπεί σε φυγή από κατεστραμμένες περιοχές και φτώχεια, το βάρος της παροχής έκτακτων καταφυγίων, ασφάλειας και μελλοντικών προοπτικών, πέφτει στις πόλεις.\nWorld MayorWorld Mayor 2016Γιώργος ΚαμίνηςΔήμαρχοιΔήμαρχος ΑθηναίωνΔήμαρχος του Κόσμου 2016\nΠροοπτικές συνεργασίας για τις Αυτοδιοικήσεις Ελλάδας και Ιταλίας-Συνέντευξη Τύπου από τον Πρόεδρο της ΚΕΔΕ στη Σικελία


5-12-2018 | 13:27μμ\n❱❱ Η Δήμητρα Αλεξανδράκη υπερασπίστηκε τον Δημήτρη Μηλιώνη λέγοντας ότι το βίντεο με τον επιχειρηματία και την Ιωάννα Μπέλλα ήταν πλεκτάνη«Εχω απόλυτη εμπιστοσύνη στον σύντροφό μου. Ποτέ δεν πίστεψα πως έγινε κάτι με την Ιωάννα Μπέλλα». Η Δήμητρα Αλεξανδράκη πήρε θέση για τα… εν απουσία της νυχτοπερπατήματα του συντρόφου της Δημήτρη Μηλιώνη με τη Σταρ Ελλάς 2018, θέμα που ανέδειξε πρώτη η «Espresso», και αποκάλυψε το… παρασκήνιο της υπόθεσης, κάνοντας λόγο μέχρι και για πλεκτάνη από υποτιθέμενη φίλη της, η οποία ήθελε να κάνει κακό στη σχέση της.\nΟσο για το βίντεο που κυκλοφόρησε από την έξοδο του επιχειρηματία με τη Σταρ Ελλάς στο κέντρο όπου τραγουδάει ο Γιώργος Σαμπάνης, η Δήμητρα έδωσε μια νέα διάσταση στην υπόθεση με αυτά που αποκάλυψε. «Εχει στηθεί μια πολύ καλή πλεκτάνη. Τα πλάνα που είδαμε έχουν τραβηχτεί από μια υποτιθέμενη φίλη μου, ήταν στο απέναντι τραπέζι και τράβηξε αυτό το βίντεο. Με αποδείξεις τα λέω αυτά. Είμαι πολύ στενοχωρημένη, γιατί είναι μια κοπέλα που αγαπούσα πολύ. Με παίρνει συνέχεια τηλέφωνο και δεν απαντάω, δεν υπάρχει λόγος» είπε χαρακτηριστικά. Και συνέχισε εξηγώντας τι δουλειά είχε η Μπέλλα στην παρέα του αγαπημένου της: «Η Ιωάννα συνοδευόταν από έναν επιχειρηματία και ο Δημήτρης ήταν πιο πίσω. Στη γιορτή του συνοδευόταν από άλλον επιχειρηματία. Ηταν μια συγκυρία… Επειδή είναι η Ιωάννα και απασχολεί τα ΜΜΕ, και εγώ είμαι στην επικαιρότητα, γι’ αυτό έγινε όλο αυτό».\nΗ Δήμητρα επανέλαβε ότι είναι πολύ καλά με τον σύντροφό της και ότι ουδέποτε πίστεψε πως την απατά ή την κοροϊδεύει. Μάλιστα, όπως είπε, πριν φύγει από τη Μαδαγασκάρη επικοινώνησε και με την Ιωάννα Μπέλλα, για να ξεκαθαρίσει το θέμα. «Μίλησα με την Ιωάννα Μπέλλα. Της τηλεφώνησα την ημέρα που έφευγε να πάει στην Ταϊλάνδη. Μου είπε “αν είναι δυνατόν, δεν υπάρχει τίποτα”! Δεν είπε σε κάτι ψέματα, δεν τρέχει κάτι με την Ιωάννα και τον Δημήτρη. Εχω απόλυτη εμπιστοσύνη στον σύντροφό μου, είμαστε τεσσεράμισι χρόνια μαζί. Είμαστε οικογένεια. Εχουμε πολύ ειλικρινή συμπεριφορά ο ένας απέναντι στον άλλον, οτιδήποτε και αν συμβεί το λέμε ο ένας στον άλλον. Είμαστε μια χαρά!» τόνισε, εκφράζοντας κατόπιν την επιθυμία της να τελειώσει πια αυτή η ιστορία.


Πώς να γίνετε βοτανολόγος ως καριέρα - Ιστολόγιο\nΑρχική σελίδαΠρώην ομάδεςΠώς να γίνετε βοτανολόγος ως καριέρα\nΠώς να γίνετε βοτανολόγος ως καριέρα\nΕυγενικές, σοβαρές παραλλαγές του „Πώς μπορώ να γίνω βοτανολόγος;“ βρίσκονται συχνά στα εισερχόμενά μου από επίδοξους βοτανολόγους. Κάνω ό,τι μπορώ για να απαντήσω σε κάθε email, αλλά σκέφτηκα ότι θα ήταν επίσης διασκεδαστικό να γράψω ένα άρθρο για το πώς να γίνετε βοτανολόγος. Σε τελική ανάλυση, υπάρχουν πολλά περισσότερα σε αυτή την ερώτηση από ό,τι συνειδητοποιούν οι περισσότεροι.\nΌταν ρωτάτε πώς να γίνετε βοτανολόγος, πρέπει πραγματικά να το αναλύσετε σε πολλές διαφορετικές ενέργειες για να καταλήξετε στην καλύτερη απάντηση. Είναι σημαντικό να λάβετε υπόψη τον απώτερο στόχο σας, να ερευνήσετε νομικές πτυχές του τόπου διαμονής σας, να σχεδιάσετε μια εκπαίδευση με βότανα που ταιριάζει με τους στόχους σας και, στη συνέχεια, να απολαύσετε το ταξίδι που συνοδεύει την ανάληψη ενός δια βίου επαγγέλματος.\nΣκεφτείτε τον τελικό σας στόχο\nΤο πρώτο πράγμα που πρέπει να κάνετε είναι να προσδιορίσετε τι σημαίνει για εσάς βοτανολόγος. Η εργασία με βότανα δεν σημαίνει απαραίτητα ότι εργάζεστε απευθείας με πελάτες. Για παράδειγμα, τα μονοπάτια σταδιοδρομίας με βότανα περιλαμβάνουν τη γεωργία, τη δημιουργία προϊόντων για πώληση και την εργασία ως δάσκαλος. Μερικοί βοτανολόγοι αναπτύσσουν ακόμη και πολλαπλές δεξιότητες και ροές εισοδήματος.\nΑπό την εμπειρία μου, το πιο σημαντικό πράγμα που πρέπει να θυμάστε είναι ότι είστε στην πραγματικότητα ιδιοκτήτης μικρής επιχείρησης με πάθος για τη βοτανολογία. Η δική μου σταδιοδρομία στα βότανα περιελάμβανε μαθήματα διδασκαλίας, εργασία με πελάτες, ανεξάρτητη γραφή, ανάπτυξη συνταγών, κηπουρική και εκμάθηση φωτογραφίας. Έχω γράψει ebook και επίσης εξέδωσε ένα βιβλίο μέσω ενός mainstream εκδότη.\nΤώρα μαθαίνω να κάνω podcast και δημιουργώ τα δικά μου μαθήματα! Το μονοπάτι σας μπορεί να σας οδηγήσει σε μέρη που εκπλήσσουν, αλλά το να έχετε κατά νου μια γενική κατεύθυνση μπορεί να σας βοηθήσει να κατανείμετε καλύτερα τον χρόνο και τους πόρους σας.\nΕρευνήστε πώς να γίνετε βοτανολόγος όπου ζείτε\nΑφού καθορίσετε την ιδανική περιγραφή της θέσης εργασίας σας, πρέπει να σκεφτείτε πού ζείτε. Μπορεί να υπάρχουν νομικοί ορισμοί ή οδηγίες στη χώρα σας που καθορίζουν τι μπορείτε και τι δεν μπορείτε να κάνετε. Εάν έχετε επαγγελματίες βοτανοθεραπευτές στην περιοχή σας, μπορούν να σας βοηθήσουν να κατανοήσετε τις επιλογές σας.\nΕδώ στις Ηνωμένες Πολιτείες, ο καθένας μπορεί να αυτοαποκαλείται βοτανολόγος. Οι φράσεις «πιστοποιημένος βοτανολόγος» και «κύριος βοτανολόγος» δεν σημαίνουν στην πραγματικότητα τίποτα. Αυτό συμβαίνει γιατί δεν υπάρχει επιτροπή αδειοδότησης βοτανοθεραπευτών που να πιστοποιεί κανέναν.\nΕπίσης, οι περισσότερες σχολές βοτάνων εδώ δεν είναι διαπιστευμένες. Το American Herbalist Guild προσφέρει μια εγγεγραμμένη διαδικασία αξιολόγησης από ομοτίμους βοτανολόγων που σας επιτρέπει να βάλετε RH, AHG μετά το όνομά σας. Εκτός από αυτό, η εκπαίδευσή σας και η εργασιακή σας εμπειρία γίνονται τα διαπιστευτήριά σας.\nΔεν μπορώ να μιλήσω για τη βοτανολογία σε άλλες χώρες, αλλά ξέρω ότι το να είσαι βοτανολόγος στις Ηνωμένες Πολιτείες σημαίνει να είσαι προσεκτικός ώστε να αποφεύγεις τη γλώσσα και τις δραστηριότητες που προορίζονται αποκλειστικά για επαγγελματίες του ιατρικού τομέα. Αυτές οι εκτιμήσεις διαφέρουν από πολιτεία σε πολιτεία. Υπάρχουν επίσης πολλοί κανόνες που πρέπει να ακολουθήσετε σχετικά με την παρασκευή φυτικών συμπληρωμάτων. Ακόμη και οι ετικέτες των φυτικών προϊόντων πρέπει να ακολουθούν ειδικούς κανόνες.\nΤο άρθρο μου Πώς να χρησιμοποιήσετε ασφαλέστερη φυτική γλώσσα εξετάζει μερικές από τις εμπειρίες μου στο να μάθω να μιλάω σαν βοτανολόγος που μπορεί να είναι χρήσιμο εάν θέλετε να συνεργαστείτε απευθείας με πελάτες ή να γράψετε για τη βοτανολογία.\nΞεκινήστε με μια σχολή βοτάνων υψηλής ποιότητας\nΌπως ανέφερα παραπάνω, η εκπαίδευσή σας και το εργασιακό σας ιστορικό γίνονται τα διαπιστευτήριά σας. Μην τσιγκουνεύεστε λοιπόν τη φυτική σας εκπαίδευση. Είναι πιο εύκολο από ποτέ να αποκτήσετε πρόσβαση σε φανταστική, καλά ερευνημένη εκπαίδευση βοτάνων στο διαδίκτυο.\nΗ εγγραφή σε ένα σχολείο θα σας βοηθήσει επίσης να δημιουργήσετε μια εξαιρετική βάση για βότανα. Όπως κι αν αποφασίσετε να χρησιμοποιήσετε τη φυτική σας εκπαίδευση, τα βασικά θα είναι πάντα σημαντικά. Οι βοτανολόγοι πρέπει:\nΈχετε μια ολιστική προοπτική για την υγεία\nΝα είναι σε θέση να αναγνωρίζει και να εφαρμόζει συγκεκριμένα φυτά με ασφάλεια και αποτελεσματικότητα\nΚατανοήστε πώς να διαφοροποιήσετε παρόμοια βότανα και κάντε την καλύτερη επιλογή ή χρησιμοποιήστε υποκαταστάσεις\nΟι βοτανολόγοι που εργάζονται με πελάτες πρέπει επίσης:\nΑναπτύξτε εξαιρετικές δεξιότητες ανθρώπων\nΜάθετε την τήρηση αρχείων και τις νομικές πτυχές της συνεργασίας με πελάτες\nΜάθετε πώς να βοηθάτε τους πελάτες να θέσουν και να επιτύχουν τους στόχους τους με βότανα\nΝα είστε ενήμεροι για καταστάσεις ή καταστάσεις που πρέπει να παραπεμφθούν σε έναν επαγγελματία ιατρό\nΕάν ενδιαφέρεστε να εργαστείτε ένας προς έναν με πελάτες, το συνιστώ ανεπιφύλακτα Πακέτο μαθημάτων Clinical Herbalist της Herbal Academy (#υιοθετώ). Σας βοηθά να κατακτήσετε τη βοτανολογία από αρχάριους έως προχωρημένους έχοντας κατά νου τον επαγγελματισμό. Τα μαθήματά τους αναφέρονται, έχουν ερευνηθεί καλά και παρουσιάζονται όμορφα. Παρουσιάζουν τις απόψεις και τις εμπειρίες πολλών διαφορετικών βοτανολόγων, κάτι που είναι εξαιρετικά χρήσιμο! Εργάστηκα ως μέλος της συγγραφικής τους ομάδας για το Advanced Course.\nΣυνειδητοποιήστε ότι είναι μια πορεία ζωής\nΗ βοτανολογία είναι μια ζωντανή, ζωντανή παράδοση που αλλάζει και μεγαλώνει με την πάροδο του χρόνου. Η ιστορία, οι λαϊκές παραδόσεις και η σύγχρονη επιστήμη συμβάλλουν στην προοπτική και τη γνώση που αναπτύσσουμε ως βοτανολόγοι. Καθώς προχωράμε στην καριέρα μας, μαθαίνουμε συνεχώς από τα φυτά, τους πελάτες μας και άλλους βοτανολόγους.\nΜερικοί από τους τρόπους για να συνεχίσετε την εκπαίδευση ως βοτανολόγοι περιλαμβάνουν:\nΕργασία με μέντορα\nΑφιερώνοντας χρόνο για τη δημιουργία ενός προσωπικού περιοδικού materia medica\nΔιαβάζοντας ευρέως για να εισαγάγετε τον εαυτό σας σε νέες ιδέες (Για παράδειγμα, κρατάω μια λίστα ανάγνωσης με βότανα και ακόμη δημοσιεύω αυτό που διάβασα εδώ)\nΠαρακολούθηση διαδικτυακών σεμιναρίων με βότανα για εξειδικευμένα θέματα\nΕγγραφή σε διαδικτυακά μαθήματα για να εμβαθύνετε τις γνώσεις σας\nΗ βοτανολογία είναι μια επαγγελματική πορεία με πολλές συναρπαστικές ευκαιρίες. Είναι μια φυσική επιλογή αν αγαπάτε τα φυτά και τους ανθρώπους. Η δική μου καριέρα στα βότανα έχει γίνει ένα ανταποδοτικό ταξίδι, και ελπίζω να το κάνει και το δικό σας!\nΠροηγούμενη ανάρτηση5 Συμβουλές για την καλλιέργεια ντομάτας σε δοχείο\nΕπόμενη ανάρτηση Ανακαλύψτε Glorious Fritillaries!


ΑΠΟΚΛΕΙΣΤΙΚΗ ΣΥΝΕΝΤΕΥΞΗ ΤΟΥ ΓΕΝ. ΔΙΕΥΘΥΝΤΗ ΤΟΥ ΚΟΤ – Πράσινη Ασπίδα\nΑΠΟΚΛΕΙΣΤΙΚΗ ΣΥΝΕΝΤΕΥΞΗ ΤΟΥ ΓΕΝ. ΔΙΕΥΘΥΝΤΗ ΤΟΥ ΚΟΤ\nΜάριος Χαννίδης: καταβάλλoνται προσπάθειες για αειφόρο ανάπτυξη\n«Τουρισμός και βιώσιμη ενέργεια: Ενεργοποίηση της αειφόρου ανάπτυξης». Αυτό ήταν το θέμα που επιλέχτηκε για τη φετινή Παγκόσμια Ημέρα Τουρισμού (27 Σεπτεμβρίου). Με αφορμή το γεγονός ο Μάριος Χαννίδης μιλά στην ΠΡΑΣΙΝΗ ΑΣΠΙΔΑ για τις προσπάθειες που καταβάλλει ο ΚΟΤ προκειμένου να συμπορευθεί το τουριστικό μας προϊόν με την αειφόρο ανάπτυξη. Επισημαίνει τομείς παρέμβασης, όπως της καθαριότητας, της ευταξίας και του δομημένου περιβάλλοντος, ενώ αναφέρεται σε προγράμματα για εισαγωγή κριτηρίων αειφορίας στις ξενοδοχειακές μονάδες. Φυσικά ο δρόμος μέχρι την πλήρη εναρμόνηση του τουριστικού μας προϊόντος με την αειφόρο ανάπτυξη είναι ακόμη μακρύς, κι αυτό το αποδεικνύει το γεγονός ότι σήμερα μόνο 30 ξενοδοχειακές επιχειρήσεις έχουν εξασφαλίσει το περιβαλλοντικό πρότυπο ISO 14001 και μόνο δύο(!) το Οικολογικό Σήμα της ΕΕ.\nΟ Γενικός Διευθυντής του ΚΟΤ αναλύει προηγουμένως τα θετικά αποτελέσματα της φετινής τουριστικής περιόδου, τα οποία αποτελούν ένα αποκούμπι για την κυπριακή οικονομία. Παράλληλα, σημειώνει ότι καταβάλλονται προσπάθειες από τον ΚΟΤ για προσέλκυση τουριστών από άλλες αγορές του εξωτερικού. «Νέες αεροπορικές εταιρείες έχουν ανακοινώσει την πρόθεση τους να αρχίσουν δρομολόγια μεταξύ Κύπρου και Ουκρανίας», τονίζει ο κ. Χαννίδης.\nκ. Χαννίδη, τα αποτελέσματα της φετινής τουριστικής περιόδου ήταν πολύ θετικά. Ποιες προοπτικές διανοίγονται για το 2013;\nΕίναι γεγονός ότι τα αποτελέσματα του τουρισμού είναι πολύ ικανοποιητικά και στηρίζουν την οικονομία μας αυτή τη δύσκολη περίοδο.\nΟι αφίξεις τουριστών μέχρι και τον Σεπτέμβριο 2012 καταγράφουν αύξηση ύψους 4.6% σε σύγκριση με την ανάλογη περίοδο του 2011. Ακόμα μεγαλύτερη αύξηση καταγράφουν και τα έσοδα από τον τουρισμό σε σύγκριση με το 2011.\nΟι προοπτικές που διανοίγονται είναι επίσης πολλές, ιδιαίτερα από τις αγορές της Ρωσίας και Ουκρανίας. Γίνονται μεγάλες προσπάθειες για την προσέλκυση τουριστών από την Ουκρανία. Ο ΚΟΤ δίδει τεράστια σημασία στην Ουκρανική αγορά γι’αυτό και πολύ πρόσφατα έχει λειτουργήσει γραφείο τουρισμού στο Κίεβο.\nΦέτος η Παγκόσμια Ημέρα Τουρισμού είχε ως θέμα «Τουρισμός και βιώσιμη ενέργεια: Ενεργοποίηση της αειφόρου ανάπτυξης». Στην ατζέντα το ΚΟΤ ποιες ενέργειες περιλαμβάνονται για προώθηση του οικολογικού τουρισμού στην Κύπρο;\nΟ ΚΟΤ, εδώ και χρόνια, καταβάλλει πολλές και σημαντικές προσπάθειες για αειφόρο ανάπτυξη και αυτό αντικατοπτρίζεται και μέσα στο στρατηγικό σχέδιο του για τον τουρισμό όπου περιλαμβάνονται διάφορες δράσεις. Τομείς παρέμβασης, σύμφωνα με τη στρατηγική μας, είναι αυτοί της καθαριότητας και ευταξίας, του δομημένου περιβάλλοντος και άλλοι. Επίσης, έχουμε στενή συνεργασία με τον Κυπριακό Σύνδεσμο Αειφόρου Τουρισμού και την Οργάνωση Travel Foundation Ηνωμένου Βασιλείου με τους οποίους υλοποιούμε ένα πενταετές πρόγραμμα συνεργασίας. Στα δύο πρώτα χρόνια της συνεργασίας έχει αρχίσει η υλοποίηση τριών προγραμμάτων αειφορίας. Τα προγράμματα αυτά αφορούν την εισαγωγή κριτηρίων αειφορίας στις ξενοδοχειακές μονάδες, τη διαχείριση αποβλήτων και τη μείωση των στερεών απορριμμάτων στην τουριστική βιομηχανία και τη δημιουργία προτύπου για πράσινες παραλίες με πρωτοβουλίες που είναι σχεδιασμένες ώστε να βελτιώσουν τόσο το περιβάλλον των παραλιών όσο και την εμπειρία που αυτές προσφέρουν στους χρήστες.\nΠολλές τουριστικές επιχειρήσεις δεν πληρούν περιβαλλοντικά κριτήρια σε θέματα όπως η κατανάλωση ενέργειας και η επιβάρυνση εδάφους και υδάτων. Πώς αντιμετωπίζει το θέμα ο ΚΟΤ;\nΟ ΚΟΤ, μέχρι το 2011, επιχορηγούσε την εφαρμογή των περιβαλλοντικών προτύπων ISO 14001 σε ξενοδοχεία, τουριστικά καταλύματα και κέντρα αναψυχής και Green Key σε ξενοδοχεία και τουριστικά καταλύματα. Με βάση τα στοιχεία του Οργανισμού, έχουν πιστοποιηθεί 30 ξενοδοχειακές μονάδες με το ISO 14001 και 12 μονάδες με το Green Key.\nΈχει αρχίσει η απονομή του Ευρωπαϊκού Οικολογικού Σήματος (Ecolabel) σε κυπριακές τουριστικές επιχειρήσεις και αν ναι σε πόσες έχει απονεμηθεί;\nΤο Οικολογικό Σήμα της ΕΕ ECOLABEL είναι ένα εθελοντικό πρόγραμμα σχεδιασμένο να ενθαρρύνει επιχειρήσεις να προωθούν προϊόντα και υπηρεσίες που είναι φιλικές προς το περιβάλλον και που οι Ευρωπαίοι πολίτες μπορούν εύκολα να αναγνωρίσουν.\nΑρμόδιο όργανο στην Κύπρο για την εφαρμογή του Ecolabel είναι η Υπηρεσία Περιβάλλοντος του Υπουργείου Γεωργίας και Φυσικών Πόρων. Σύμφωνα με τα στοιχεία της Υπηρεσίας Περιβάλλοντος, έχουν μέχρι σήμερα εξασφαλίσει το Οικολογικό Σήμα δύο τουριστικές επιχειρήσεις (Οργανωμένα Διαμερίσματα Sunwing – 2006 και το Sunrise Beach – 2009).\nΠέρα από τον οικολογικό τουρισμό ποιες άλλες δυνατότητες του κυπριακού τουριστικού προϊόντος προσπαθείτε να αξιοποιήσετε;\nΗ Κύπρος διαθέτει πλούσιο και πολυδιάστατο τουριστικό προϊόν και με βάση το προϊόν αυτό, ο ΚΟΤ εργάζεται εντατικά για την προσέλκυση διαφόρων τμημάτων της τουριστικής αγοράς. Διαθέτουμε υπέροχες παραλίες με νερά κολύμβησης βραβευμένα για την καθαρότητα τους. Η Κύπρος, από το 2005 και για έβδομη συνεχή χρόνια, κρατάει την πρωτιά στην Ευρώπη σε σχέση με την ποιότητα των νερών κολύμβησης, πληρώντας τις πιο αυστηρές προδιαγραφές. Διαθέτει επίσης υπέροχο φυσικό περιβάλλον, αρχαιολογικούς χώρους μέσα από τους οποίους αντικατοπτρίζονται τα 10.000 ιστορίας και πολιτισμού μας, βυζαντινές εκκλησίες, εξαιρετικό κλίμα, εύγεστη, παραδοσιακή κουζίνα, φιλόξενους ανθρώπους και πολλά άλλα.\nΕπίσης, η Κύπρος προσφέρεται για τουρισμό γκολφ με τα τέσσερα γήπεδα γκολφ που διαθέτει , όπως και για Ναυτικό Τουρισμό, Αθλητικό Τουρισμό, Ιατρικό Τουρισμό, Ποδηλατικό Τουρισμό και άλλα με την αξιόλογη υποδομή που διαθέτει.


Ανέστειλαν τις κινητοποιήσεις οι εργαζόμενοι στον σιδηρόδρομο - CNN.gr\nΑνέστειλαν τις κινητοποιήσεις οι εργαζόμενοι στον σιδηρόδρομο\nΔευτέρα, 21 Μαρτίου 2016 12:21\nΤρένα προαστιακού σιδηρόδρομου\t EUROKINISSI/ΓΙΩΡΓΟΣ ΚΟΝΤΑΡΙΝΗΣ\nΑναστέλλουν τις προγραμματισμένες εξαγγελθείσες στάσεις εργασίας, για Τρίτη, Τετάρτη και την ερχόμενη Δευτέρα οι εργαζόμενοι στον σιδηρόδρομο.\nΤην απόφαση αυτή έλαβε η Πανελλήνια Ομοσπονδία Σιδηροδρομικών μετά την ανακοίνωση του ΤΑΙΠΕΔ, σύμφωνα με την οποία αναβάλλονται οι δεσμευτικές προσφορές για τις εταιρίες ΤΡΑΙΝΟΣΕ ,ΕΕΣΣΤΥ και καθορίζονται για τις 31 Μαΐου.\nΟι εργαζόμενοι δηλώνουν ότι θα συνεχίσουν να αγωνίζονται κατά των ιδιωτικοποιήσεων, προβάλλοντας τις θέσεις τους για ένα σύγχρονο, ενιαίο και δημόσιο σιδηρόδρομο.\nΣημειώνεται ότι η Πανελλήνια Ομοσπονδία Σιδηροδρομικών, είχε προκηρύξει στάσεις εργασίας για αύριο και μεθαύριο: 5:00 - 8:00 το πρωί, 13:00 - 16:00 το απόγευμα και 21:00 - 24:00 το βράδυ. Επίσης, είχε εξαγγείλει στάση εργασίας και για την Δευτέρα 28 Μαρτίου 2016 από τις 12.00 έως τις 16.00.\nΕΛΛΑΔΑ\t· ΑΠΕΡΓΙΑ\t· ΑΠΕΡΓΙΑΚΕΣ ΚΙΝΗΤΟΠΟΙΗΣΕΙΣ\t· ΠΡΟΑΣΤΙΑΚΟΣ\t· ΠΑΝΕΛΛΗΝΙΑ ΟΜΟΣΠΟΝΔΙΑ ΣΙΔΗΡΟΔΡΟΜΙΚΩΝ\t· ΣΙΔΗΡΟΔΡΟΜΟΣ\t· ΔΡΟΜΟΛΟΓΙΑ ΤΡΕΝΩΝ


ΜΑΣ ΚΑΝΕΙ ΠΛΑΚΑ ΚΑΙ Η ΣΑΚΕΛΛΑΡΟΠΟΥΛΟΥ | Apodytiriakias.gr\nΜΑΣ ΚΑΝΕΙ ΠΛΑΚΑ ΚΑΙ Η ΣΑΚΕΛΛΑΡΟΠΟΥΛΟΥ\nΣτο κόλπο και η κυρία πρόεδρος της δημοκρατίας. Δικαστικός η Κατερίνα Σακελλαροπούλου, καμία σχέση με πολιτική. Καμιά σκέψη περί πολιτικής, έτσι όπως παίζεται το παιχνίδι της. Κανένα πρόβλημα! Αφού της έδωσαν το πρώτο αξίωμα, την έκαναν πρώτη πολίτη της χώρας, κι αυτή προσαρμόστηκε. Μπήκε στο κόλπο.\nΜε την ευκαιρία της ορκωμοσίας Μπάιντεν (φώτο) η κυρία πρόεδρος της δημοκρατίας είπε το ποίημα: Ελλάδα και ΗΠΑ μοιράζονται την ίδια πίστη στη δημοκρατία. Μιλάμε για πολύ χοντρή πλάκα. Βαρβάτο δούλεμα.\nΟ γίγαντας και ο νάνος. Και ακόμα χειρώτερα. Το μεγαθήριο και η σκνίπα. Δυο εντελώς διαφορετικά μεγέθη. Με διαφορετική δομή και άλλ’ αντ’ άλλων στόχους.\nΝα το θέσω αλλοιώς. Οι Ηνωμένες Πολιτείες είναι σε θέση να σβήσουν την Ελλάδα. Να την τσακίσουν οικονομικά, στρατιωτικά. Δεν υπάρχει στην Ιστορία Έλληνας πρωθυπουργός που δεν υποτάχθηκε στην Αμερική. Η Ελλάδα εξαρτάται από τις ΗΠΑ, όχι το αντίθετο.\nΕ, είναι κοροϊδία να λέει κάποιος, από την Ελλάδα ή τις ΗΠΑ, ότι είμαστε ίδιοι, πιστεύουμε το ίδιο στις ίδιες αξίες μπλα μπλα μπλα.\nΤΗ ΦΙΓΟΥΡΑ ΤΟΥΣ ΟΙ ΠΟΝΗΡΟΙ ΜΕ ΤΗΝ ΥΠΟΘΕΣΗ ΜΠΕΚΑΤΩΡΟΥ


Ραδιοφωνικός Παραγωγός - ΙΙΕΚ New York\nΙΙΕΚ New York > ΤΟΜΕΙΣ ΣΠΟΥΔΩΝ > Επικοινωνία & ΜΜΕ > Ραδιοφωνικός Παραγωγός\nΜία σύγχρονη και πολλά υποσχόμενη ειδικότητα με ευρύ πεδίο απασχόλησης ειδικά τα τελευταία χρόνια λόγω της ραγδαίας ανάπτυξης του web Radio. O Ραδιοφωνικός Παραγωγός ειναι ο ¨μάγος¨ πίσω απο το μικρόφωνο και καλύπτει όλο το φάσμα μιας Ραδιοφωνικής παραγωγήςδηλαδή ενημερωτικής, μουσικής, ψυχαγωγικής, ευρύτερης καλλιτεχνικής κλπ. Απαιτείται γνώση ενός μεγάλου εύρους θεματικών πεδίων, ορθή χρήση του προφορικού λόγου και απεριόριστη φαντασίακαι θετική δημιουργικότητα.\nΤο πρόγραμμα αυτό εφοδιάζει τους σπουδαστές με τις απαραίτητες γνώσεις του πώς να παράγουν και να παρουσιάσουν μια ραδιοφωνική εκπομπή σε μια ποικιλία μορφών και, στη συνέχεια, πώς να δουλέψουν αρμονικά σε ένα ραδιοφωνικό σταθμό. Επαγγελματίες ραδιοτηλεοπτικοί παραγωγοί καθοδηγούν τους σπουδαστές για την μορφή και τον τρόπο παρουσίασης, τεχνικές συνέντευξης, λίστες αναπαραγωγής, κ.α.\nΟ απόφοιτος του προγράμματος πληροί τα κριτήρια για να απασχοληθεί στο ραδιόφωνο(digital και web) καθώς και ως εκφωνητής σε ποικίλες παραγωγές.\nΔημοσιγραφικός λόγος ΙΙ: Κείμενο.\nΕίδη και ρεπορτάζ.\nΣύγχρονη ξένη μουσική.\nΤζαζ και Εθνική μουσική.\nΠαροχή αποδεικτικών ολοκλήρωσης δευτεροβάθμιας εκπαίδευσης (Απολυτήριο Λυκείου, ΕΠΑΛ/ΕΠΑΣ, ΤΕΕ/ΤΕΛ)


Η Πάτμος στο παγκόσμιο επίκεντρο με δύο μνημεία Παγκόσμιας Πολιτιστικής Κληρονομιάς της UNESCO\nΗ Πάτμος είναι γνωστή για τον εκκλησιαστικό τουρισμό της, δεν είναι όμως μόνο αυτό\nΗ Πάτμος είναι ένα σχετικά μικρό ελληνικό νησί. Γνωστή στους περισσότερους για την Αποκάλυψη του Ιωάννη. Δε στερείται παραλιών, το αντίθετο μάλιστα, καθώς ο επισκέπτης μπορεί να απολαύσει τα καταγάλανα νερά του Αιγαίου. Στην Πάτμο όμως υπάρχει ένα σπήλαιο ιδιαίτερης σημασίας.\nΕίναι το Ιερό Σπήλαιο της Αποκάλυψης. Βρίσκεται στο δρόμο μεταξύ της Χώρας και της Σκάλας. Εκεί, σύμφωνα με τη χριστιανική παράδοση, ο απόστολος Ιωάννης βίωσε τα οράματα που τον ώθησαν να γράψει την Αποκάλυψη. Σκαρφαλωμένο σε έναν λόφο μακριά από τα αδιάκριτα μάτια, το σπήλαιο έπαιξε αποφασιστικό ρόλο για τη διάδοση του Χριστιανισμού. Συγκαταλέγεται από το 1999 στα μνημεία Παγκόσμιας Πολιτιστικής Κληρονομιάς της UNESCO. Το ίδιο και ο Ναός του Αγίου Ιωάννη του Θεολόγου.\nΒάσει της παράδοσης, στο Ιερό Σπήλαιο της Αποκάλυψης σκίστηκε μια μέρα ο βράχος. Μέσα από τρεις μικρότερες σχισμές -συμβολισμός για την Αγία Τριάδα- ακούστηκε η φωνή του Θεού, που υπαγόρευσε στον Ιωάννη τη θεόπνευστη Αποκάλυψη.\nΗ Πάτμος μαγνητίζει τον επισκέπτη. Το συγκρότημα των εκκλησιών και των άλλων κτισμάτων, που σήμερα ονομάζεται -ευρύτερα- Αποκάλυψη, βρίσκεται ψηλά στη λίστα των τουριστών. Και πώς να μην είναι έτσι; Ο επιβλητικός χώρος και η ατμόσφαιρα δημιουργούν συνθήκες ανάλογες της παράδοσης που ακολουθεί το χριστιανικό μνημείο.\nΤο νησί δεν είναι όμως μόνο αυτό. Ο ταξιδιώτης θα επισκεφθεί τη Μονή και το Σπήλαιο μια ημέρα. Τις υπόλοιπες ημέρες που θα παραμείνει εκεί, η Πάτμος θα του προσφέρει όμορφες στιγμές και εικόνες.\nΥπάρχει καλό οδικό δίκτυο και οι αποστάσεις είναι σχετικά μικρές. Υπάρχουν ταβέρνες γνωστές για το φαγητό τους αλλά και μαγαζιά γνωστά για τα γλυκά τους. Δοκιμάστε τοπικές λιχουδιές όπως το περίφημο «πουγκί». Είναι τα παραδοσιακά γλυκά της Πάτμου που σε δύο εκδοχές: τηγανιτά ή φουρνιστά. Και στις δύο περιπτώσεις είναι γεμισμένα με καρυδόψιχα και αμυγδαλόψιχα και νοτισμένα με ντόπιο ανθόνερο.\nΤην καλοκαιρινή περίοδο, οι επιλογές για παραλίες είναι αρκετές. Υπάρχει νυχτερινή ζωή. Για πολλούς η Πάτμος είναι μία «Τήνος Νο 2». Ή «Τήνος της άγονης γραμμής». Μπορεί να είναι στο επίκεντρο για τον εκκλησιαστικό τουρισμό της αλλά ένα ταξίδι πείθει πως δεν είναι μόνο γι’ αυτό.\nΚαι επειδή όλοι οι επισκέπτες έχουν ως προορισμό το ιερό Σπήλαιο, μία συμβουλή για τις γυναίκες που θέλουν να επισκεφθούν την Ιερά Μονή. Υπάρχουν κανόνες ενδυμασίας. Είναι αυστηροί και τηρούνται.\nετικέτες: ΔΩΔΕΚΑΝΗΣΑΝΗΣΙΑ ΝΟΤΙΟΥ ΑΙΓΑΙΟΥΠάτμος


Το Public μας ταξιδεύει σε ένα αφιέρωμα στα βιβλία που μιλούν στην καρδιά μας | Documento\nΔιαβάζετε: ΤΟ PUBLIC ΜΑΣ ΤΑΞΙΔΕΥΕΙ ΣΕ ΕΝΑ ΑΦΙΕΡΩΜΑ ΣΤΑ ΒΙΒΛΙΑ ΠΟΥ ΜΙΛΟΥΝ ΣΤΗΝ ΚΑΡΔΙΑ ΜΑΣ\nΤο Public μας ταξιδεύει σε ένα αφιέρωμα στα βιβλία που μιλούν στην καρδιά μας\n6.02.2020 | 16:24\n6.02.2020 | 16:25\nΣτο Public, το Νο1 βιβλιοπωλείο στην Ελλάδα, ο Φεβρουάριος δίνει την καλύτερη αφορμή για ένα ταξίδι αναζήτησης στα πρόσωπα του έρωτα, μέσα από αναρίθμητα βιβλία και μοναδικές συναντήσεις με αγαπημένους συγγραφείς.\nΗ ομάδα του Public ξεχώρισε και προτείνει κορυφαίους τίτλους βιβλίων, που έχουν γίνει σύμβολα απόλυτης έκφρασης ελευθερίας με αναφορές σε όλη τη γκάμα των συναισθημάτων- από την αγάπη, τον έρωτα και το πάθος μέχρι τη μοναξιά και τον χωρισμό. Τα βιβλία που θα συντροφεύσουν τους αναγνώστες αυτόν τον μήνα είναι διαθέσιμα σε όλα τα καταστήματα Public αλλά και στο public.gr:\nΕρωτευμένος Χέμινγουεϊ, του Aaron E. Hotchner, εκδ. Παπαδόπουλος: Ο Χέμινγουεϊ όπως δεν τον έχουμε ξαναδεί: ταπεινός, μετανιωμένος και γεμάτος ενοχές.\nΗ Αφροδίτη με τη γούνα, του Leopold von Sacher - Masoch, εκδ. Public Βιβλιοθήκη:. Ένα σημαντικό βιβλίο, για όσα δεν δίστασε να θίξει σε μια εποχή που οι σαρκικές επιθυμίες παρέμεναν ανομολόγητες αλλά και γιατί μας υπενθυμίζει ότι η σεξουαλικότητα είναι μια πνευματική κατάσταση πάνω από όλα.\nNorwegian Wood, του Haruki Murakami, εκδ. Vintage Publishing: Ακούγοντας ένα τραγούδι των Beatles, ο Τόρου Βατανάμπε θυμάται την πρώτη του αγάπη, τη Ναόκο. Αμέσως ταξιδεύει σχεδόν είκοσι χρόνια πίσω, στις φοιτητικές του μέρες στο Τόκιο, σε έναν κόσμο γεμάτο δύσκολες σχέσεις, περιστασιακό σεξ, πάθος, απώλειες και επιθυμία, σε μια εποχή όπου μια ορμητική νεαρή γυναίκα ονόματι Μιντόρι μπαίνει στη ζωή του κι αυτός πρέπει να διαλέξει μεταξύ του μέλλοντος και του παρελθόντος.\nΤο τούνελ, του Ernesto Sabato, εκδ. Μεταίχμιο: Το αριστουργηματικό μυθιστόρημά του Ερνέστο Σάμπατο έχει αναγνωριστεί από κορυφαίους συγγραφείς όπως ο Τόμας Μαν και ο Αλμπέρ Καμύ και αφηγείται µια καταστροφική ιστορία έρωτα, πάθους και ζήλιας που καταλήγει στο έγκληµα.\nΓιατί πληγώνει ο έρωτας, του Eva Illouz, εκδ. Εικοστού Πρώτου: Υπάρχει κάποια διαφορά ανάμεσα στην ερωτική οδύνη που βίωναν οι άνδρες και οι γυναίκες την εποχή της Τζέην Όστεν και στον τρόπο με τον οποίο βιώνουμε αυτόν τον πόνο σήμερα; Σύμφωνα με την οπτική της συγγραφέα, σαφώς υπάρχει. Το βιβλίο αναλύει δεξιοτεχνικά τα συναισθήματα του σύγχρονου ατόμου και προσεγγίζει τις σκοτεινότερες πλευρές του έρωτα υπό το πρίσμα της κοινωνιολογίας.\nLolita, του Vladimir Nabokov, εκδ. Penguin Books Ltd: Ο μεσήλικας Χάμπερτ Χάμπερτ είναι ένας απογοητευμένος ακαδημαϊκός. Όταν ερωτεύεται τη δωδεκάχρονη κόρη της σπιτονοικοκυράς του, τη Λολίτα, θα κάνει τα πάντα για να την κατακτήσει. Απρόθυμος να σταματήσει, είναι διατεθειμένος να διαπράξει οποιοδήποτε έγκλημα για να πάρει αυτό που θέλει. Ερωτευμένος ή τρελός; Ποιητής ή διεστραμμένος; Μια βασανισμένη ψυχή ή ένα τέρας; Ή όλα αυτά μαζί;\nΗ τέχνη της αγάπης, του Erich Fromm, εκδ. Διόπτρα: Στο κλασικό αυτό βιβλίο, που κυκλοφορεί σε επετειακή έκδοση για τα πενήντα του χρόνια, ο φημισμένος ψυχαναλυτής και κοινωνικός στοχαστής Έριχ Φρομ διερευνά την αγάπη απ’ όλες τις πλευρές και τις όψεις.\nΗ Σονάτα του Σεληνόφωτος, του Γιάννη Ρίτσου, εκδ. Κέδρος. «Άφησε με να 'ρθω μαζί σου. Τι φεγγάρι απόψε! Είναι καλό το φεγγάρι, - δε θα φαίνεται που άσπρισαν τα μαλλιά μου. Το φεγγάρι θα κάνει πάλι χρυσά τα μαλλιά μου. Δε θα καταλάβεις. Άφησε με να 'ρθω μαζί σου.» Στο θρυλικό ποίημά του ο Γιάννης Ρίτσος αξιοποιεί την υπερρεαλιστική γραφή ώστε να καταδυθεί στα μύχια της ψυχής της ηρωίδας του. Παράλληλα, δίνει και μια κοινωνικοπολιτική διάσταση στην απόδοσή της.\nΆσωτοι, του Γκρεγκ Τζάκσον, εκδ. Αντίποδες. Οι Άσωτοι, η πρώτη συλλογή διηγημάτων του Γκρεγκ Τζάκσον, χαιρετίστηκε για το χιούμορ, την κριτική κοινωνική ματιά και το υπαρξιακό της βάθος. Λυρική και αδίστακτη, εγκεφαλική και παραισθητική, η γλώσσα των Άσωτων χαρτογραφεί με διαίσθηση και χάρη τις περιπλοκές της σύγχρονης ζωής.\nThe Notebook, Nicholas Sparks, εκδ. Little, Brown. Ιδιαίτερα γνωστό λόγω της επιτυχημένης του κινηματογραφικής διασκευής, το βιβλίο είναι μια επίπονη αλλά και ενδιαφέρουσα ιστορία που μένει χαραγμένη στη μνήμη, για τη διαρκή δύναμη της αγάπης.\nΣτο ίδιο κλίμα, οι βιβλιόφιλοι θα έχουν την ευκαιρία να συμμετάσχουν σε μοναδικές εκδηλώσεις:\nΤο βιβλίο του Βασίλη Ξηρού, «Η ερωτική αφύπνιση ενός νέου της επαρχίας» θα παρουσιαστεί στην αίθουσα εκδηλώσεων του Public Συντάγματος, την Τετάρτη 19 Φεβρουαρίου, ώρα 7:00 μ.μ. Στο πλαίσιο της εκδήλωσης, θα μιλήσουν ο συγγραφέας Δημήτρης Σωτάκης, ο συγγραφέας και κριτικός κινηματογράφου Κώστας Κωστάκος και η ηθοποιός και σκηνοθέτις Μαργαρίτα Αμαραντίδη.\nΑντίστοιχα, τη Δευτέρα 24 Φεβρουάριου και ώρα 9 μ.μ., ο συγγραφέας Στέφανος Δάνδολος παρουσιάζει το νέο του βιβλίο, «Φλόγα και Άνεμος», στο Public Café Συντάγματος. Για το βιβλίο θα μιλήσουν η δημοσιογράφος Εριφύλη Μαρωνίτη και ο δημοσιογράφος και συγγραφέας Πάνος Αμυράς. Αποσπάσματα θα διαβάσει η ηθοποιός Κατερίνα Διδασκάλου. Την εκδήλωση θα πλαισιώσει η Βαλεντίνη Ποταμιάνου, δισεγγονή της Κυβέλης, που είναι μία από τις ηρωίδες του μυθιστορήματος.\nΓιατί και τον Φεβρουάριο, βιβλίο σημαίνει Public!


Ο Σπύρος Φωκάς εξομολογείται τον οικονομικό Γολγοθά που περνά – Με ποιον τρόπο έχασε τις οικονομίες του | Κουτσομπολιό = gossip\nΔημοσίευση: Δευ, 05/21/2018 - 22:53\n«Έφυγα οριστικά από την Αθήνα, γιατί ήταν θέμα επιβίωσης για εμένα και την γυναίκα μου. Ζούμε με μια σύνταξη 600 ευρώ και προσπαθούμε να στεκόμαστε στα πόδια μας αξιοπρεπώς», παραδέχτηκε ο Σπύρος Φωκάς αναφερόμενος στον οικονομικό Γολγοθά που βιώνει αλλά και το πώς έχασε τους κόπους μίας ολόκληρης ζωής.\nΜιλώντας στην Espresso, ο Σπύρος Φωκάς εξήγησε πως μαζί με τη σύζυγό του Λίλιαν Παναγιωτοπούλου ζούσαν σε ένα σπίτι στην Πετρούπολη, αλλά αναγκάστηκαν να φύγουν από την Αθήνα και να πάνε να ζήσουν στο χωριό Καλαμάκι Κορινθίας: «Ευτυχώς και οι δυο είμαστε λιτοδίαιτοι και δεν μας ενδιαφέρουν τα πολλά πολλά» και τόνισε ότι ο «Έχω μια μικρή σύνταξη 600 ευρώ. Με αυτό ζούμε και ευτυχώς είμαστε ολιγαρκείς»!\nΌσον αφορά την απόφασή τους να φύγουν από την Αθήνα, σχολίασε: «Έπρεπε να το κάνουμε γιατί ήταν οικονομική ανάγκη. Δεν μπορείς να επιβιώσεις στην Αθήνα. Τα έξοδα έτρεχαν και δεν ξέραμε πώς να τα καλύψουμε».\nΑναφορικά με τα χρήματα που κέρδισε όλα αυτά τα χρόνια από τη δουλειά του, προέβη στην εξής αποκάλυψη: «Φυσικά και απέκτησα χρήματα. Όμως μου έτυχε μια στραβή. Ένα πολύ δικό μου πρόσωπο πήγε στην τράπεζα και σήκωσε όλα όσα είχα αποταμιεύσει. Έτσι έχασα τα πάντα!».


Συκοφάντης Μπαστούνι: Καταρική Άνοιξη\nΓράφαμε 4/12/2015: Η Ντόρα καταδικάζει τους Τζιχαδιστές, αλλά υποστηρίζει τους επενδυτές που τους χρηματοδότησαν από τη Σαουδική Αραβία και το Κατάρ. Η Ντόρα πάντα ήταν πιστή στο ΝαιΜενΑλλάχ.\nΓια όσους κατηγορούν την κυβέρνηση που δεν χαστουκίζει τους τύποις δανειστές: το Κατάρ, η πάμπλουτη χώρα με το μεγαλύτερο παγκοσμίως κατά κεφαλή εισόδημα, η πρώτη στο κόσμο στην εξαγωγή υγροποιημένου φυσικού αερίου και όμως αυτή η χώρα κινδυνεύει με οικονομική ασφυξία επειδή ανταγωνίζεται τη Σαουδική Αραβία και δε μπορεί να είναι εχθρικό έναντι του Ιράν, αφού μοιράζονται θαλάσσια ¨οικόπεδα” με πλούσια κοιτάσματα υδρογονανθράκων.\nΕρωτώ: Γιατί ευχόμαστε και μας εύχονται “Καλή επιτυχία”; Υπάρχει κακή επιτυχία; Όχι, αλλά υπάρχουν κι άλλες καλές, εκτός της επιτυχίας.\nΗ ΝΔ καλεί την επόμενη Δευτέρα σε συγκέντρωση στο Σύνταγμα μαθητές, γονείς και άλλους συγγενείς τους, επειδή τα θέματα των Πανελλαδικών Εξετάσεων θα είναι δύσκολα.\n(κ)Όλοι στο Σύνταγμα\nΏρες-ώρες αναρωτιέμαι μήπως οι διεθνείς οργανισμοί φτιάχνονται για να γλυτώνουν κάποιοι φόρους.\nΌργιο φοροδιαφυγής στην ΕΕ | Documentonews.gr https://t.co/hHi6zvbXJC\n— Documento (@documentonews) 6 Ιουνίου 2017\nΜε κυβερνήσεις ΠΑΣΟΚ-ΝΔ φτάσαμε στο σημείο η διεθνής ομοσπονδία του Ερυθρού Σταυρού να απειλεί το ελληνικό τμήμα με αποβολή και να του απαγορεύει οποιαδήποτε επιχειρηματική δραστηριότητα. Τέτοιες στιγμές σκέφτομαι ότι πρέπει να βγάλουμε τον Κούλη πρωθυπουργό για να ολοκληρώσει το θεάρεστο έργο εκείνων των κυβερνήσεων.\n“Μπόρα ήταν πέρασε”, λένε για τον καιρό στην Πειραιώς (όχι την τράπεζα) και “Παρένθεση ήταν θα έκλεινε”.\nΝα κ η σποντα για το προσφυγικο!!\nΟ Αντρεας τελικα οροθετικες κ προσφυγες τα εχει μεσα στην καρδια του, ειναι αληθεια αυτο.. pic.twitter.com/uaWLLurGDZ\n— de ~ facto (@panlabro) 5 Ιουνίου 2017\nΔιαπράττουν προδοσία οι νέοι που φεύγουν στο εξωτερικό για τον Κώστα Καζάκο. Πόσω μάλλον όσοι έφευγαν από την Ελλάδα την περίοδο της Χούντας\n"Ψυχολογικά είμαι έτοιμη να υποδεχθώ το καλοκαίρι. Σωματικά είμαι είμαι σε ηλικία που δε φοβάμαι μη μείνω στο ράφι, ούτε στον τόπο".\nLabels: ΚΟΣΜΟΣ, ΝΔ, ΠΑΙΔΕΙΑ, ΠΟΤΑΜΙ


"Τι βλέπουμε όταν κοιτάμε τον ουρανό": Ένα λυρικό ποίημα για τα μικρά θαύματα της ζωής - Frapress\n“Τι βλέπουμε όταν κοιτάμε τον ουρανό”: Ένα λυρικό ποίημα για τα μικρά θαύματα της ζωής\nΓωγώ Νταλλή 03/06/2022 CineπαίζειΒγες Έξω\nΈνα ρομαντικό παραμύθι που πατάει στη γη αλλά κλείνει το μάτι στη μαγεία του έρωτα.\nΥπόθεση: Η Λίσα και ο Γκιόργκι γνωρίζονται τυχαία, όταν πέφτουν ο ένας πάνω στον άλλον έξω από ένα σχολείο στην πόλη Κουτάισι. Οι δυο τους ερωτεύονται με την πρώτη ματιά και αποφασίζουν να βρεθούν την επόμενη μέρα. Ωστόσο, η μοίρα έχει άλλα σχέδια καθώς μια παράξενη κατάρα θα τους εμποδίσει να ξανασυναντηθούν. Θα καταφέρουν άραγε να ξαναβρούν ο ένας τον άλλον;\nΟ γεωργιανός σκηνοθέτης Αλεξάντρ Κομπερίτζε στη δεύτερη μεγάλου μήκους ταινία του παντρεύει την πραγματικότητα με τη φαντασία, πλάθοντας ένα σκηνικό γήινο και συνάμα εξωπραγματικό. Με αφορμή την κινητήρια δύναμη που λέγεται έρωτας, βρίσκει την ευκαιρία να γράψει ένα λυρικό ποίημα για την αγάπη, τα μικρά «θαύματα» της ζωής και τη δύναμη της κινηματογραφικής απόδοσης τους.\nΟι πρωταγωνιστές πέφτουν θύματα μιας κατάρας που αλλάζει την εμφάνιση τους με αποτέλεσμα να μην μπορούν να αναγνωρίσουν ο ένας τον άλλον. Μια τραγική εξέλιξη που πνίγει τον έρωτα τους πριν ακόμη ξεκινήσει. Αλλά αυτή δεν είναι η φύση του έρωτα; Να συμπορεύεται με την τραγωδία όπως και η ίδια η ζωή;\nΤοποθετώντας ως χωρικό καμβά την πόλη Κουτάισι, ο Κομπερίτζε ζουμάρει σε όλες εκείνες τις μικρές λεπτομέρειες που προσπερνάμε αδιάφορα και ομορφαίνουν την καθημερινότητα μας. Τα παιδιά που παίζουν μπάλα, τα ζευγάρια που περπατούν πιασμένα χέρι χέρι στους δρόμους, οι έφηβοι που κάνουν κοπάνα και περιμένουν για ένα παγωτό, εικόνες γνώριμες που ξεπροβάλλουν εμβόλιμα και διεκδικούν την προσοχή μας όχι μόνο στην ταινία αλλά και στη ζωή.\nΟ βασικός πρωταγωνιστής δεν είναι το ζευγάρι αλλά η δύναμη της καθημερινότητας. Ένα νατουραλιστικό μάθημα για τις πινελιές που πλάθουν τον κόσμο γύρω μας, δοσμένο με ρεαλισμό και ευαισθησία. Ο αφηγητής σε προσκαλεί να κλείσεις τα μάτια, να χαθείς για λίγο στους δρόμους αυτής της μικρής πόλης, να παρατηρήσεις τους ανθρώπους και να συγκινηθείς με τις ιστορίες της διπλανής πόρτας.\nΠαράλληλα όμως, δεν ξεχνά να σου υπενθυμίσει ότι πρόκειται για ένα παραμύθι που περιμένει ένα τέλος. Θα λυθούν τα μάγια; Θα καταφέρουν να είναι μαζί ο Γκιόργκι και η Λίσα;\nΤι βλέπουμε όταν κοιτάμε τον ουρανό; Μια τρυφερή ταινία συμπτώσεων που ρέει σαν το ποτάμι δίπλα στο σπίτι της Λίσα. Ένα ταξίδι στο άγνωστο που λέγεται αγάπη. Μια ωδή στην ποιητική χροιά που μπορεί να πάρει ο κόσμος μέσα από τα μάτια του σινεμά.\nανεξάρτητο σινεμάέρωταςπαραμύθιρεαλισμόςΤι βλέπουμε όταν κοιτάμε τον ουρανό\nΠροηγούμενο άρθροΤι είναι το stealthing;\nΕπόμενο άρθροΠερί μουσικής με τον κιθαριστή, Άγγελο Μπότση.


Επίσημο: Στην ΑΕΚ ο Καρέρα! - Η Βραδυνή\nΓια πρώτη φορά η ΑΕΚ συνεχίζει με προπονητή από την Ιταλία\nΤην έναρξη της συνεργασίας με τον Μάσιμο Καρέρα ανακοίνωσε μέσω social media η ΠΑΕ ΑΕΚ. Ο Ιταλός μετά τη χθεσινή του παρουσία στο ΟΑΚΑ, όπου παρακολούθησε την καλύτερη εφετινή εμφάνιση της ΑΕΚ στο 5-0 επί του Πανιωνίου, βρέθηκε σήμερα, Κυριακή 8/12, στα γραφεία της ομάδας για τις τελευταίες λεπτομέρειες και έβαλε την υπογραφή του σε συμβόλαιο συνεργασίας έως το 2021. Στο τεχνικό τιμ θα ενταχθούν και οι Τζιανλούκα Κολονέλο, ως βοηθός (είχε περάσει από τον πάγκο της Ζακύνθου και έφτασε κοντά στον Απόλλωνα Σμύρνης πριν λίγα χρόνια), και Τζόρτζιο Ντ’ Ουρμπάνο ως προπονητής φυσικής κατάστασης. Η πρώτη προπόνηση, υπό τις οδηγίες του νέου προπονητικού επιτελείου, με το “κιτρινόμαυρο” σύνολο θα γίνει αύριο (Δευτέρα 9/12) το πρωί στα Σπάτα.\nΕτικέτες: ΑΕΚ, Καρέρα, ΟΑΚΑ, Πανιώνιος


Η απόλυτη playlist με τραγούδια που σου φτιάχνουν τη διάθεση κάθε μέρα της εβδομάδας! - Neopolis\nΗ απόλυτη playlist με τραγούδια που σου φτιάχνουν τη διάθεση κάθε μέρα της εβδομάδας!\nGuest Author Μάρτιος 13, 2017\n«Δευτέρα κάτι έχω, την Τρίτη δεν αντέχω, Τετάρτη πώς βαριέμαι, την Πέμπτη δεν κρατιέμαι…» μας τραγούδησαν τα Στρουμφάκια κάποτε! (διαχρονικό άσμα όσο να ‘ναι )\nΚατά κάποιο τρόπο, οι μικροί μπλε φίλοι μας κατάφεραν να μελοποιήσουν τις μέρες της εβδομάδας. Και τους δίνουμε δίκιο! Γιατί μέρα χωρίς μουσική, είναι κενή, σωστά;\nΚι επειδή ένα τραγούδι την ημέρα, τη διάθεση σηκώνει στον αέρα, πάμε να δούμε τις μελωδίες που «σηκώνει» η κάθε μέρα της εβδομάδας.\n…κάτι έχεις . Η πρώτη και φαρμακερή. Όταν δε το ΣουΚου ήταν ξέφρενο; Μην τα συζητάς. Όμως δες και την άλλη πλευρά. Κάθε Δευτέρα είναι μια καινούρια αρχή! Βάλε ένα χαμόγελο, ακουστικά και στη διαπασών το «Από Δευτέρα» του Κιάμου. (Πλάκα κάνω ).\nΤα απόλυτα ταιριαστά κομμάτια για το mood της Δευτέρας είναι:\nLost on you, κυρά Δευτέρα. Σε εσένα και στην όλη φάση σου, στο στριμωξίδι στο λεωφορείο, το μετρό, το τραμ, στην κίνηση στους δρόμους και στις υποχρεώσεις μιας ολόκληρης εβδομάδας. Ή ακόμη; Στο ξέφρενο ή και ξεκούραστο ΣουΚου που μόλις πέρασε. Keep going! Η Παρασκευή πλησιάζει! #νοοοοτ\nΔώσε μου ένα λόγο Lady Gaga που πρέπει να σηκωθώ από το κρεβάτι και να αντέξω το τρίωρο μάθημα ή το οχτάωρο στη δουλειά κι όλα όσα είπα πιο πάνω επί μια εβδομάδα! Whyyy???\nΠέρασε η φαρμακερή Δευτέρα και κάπως μπήκες σε πρόγραμμα. Αντέχεται λίγο πιο πολύ η σχολή κι η δουλειά. Ένας καφές αρκεί για να σε φέρει στα ίσια σου. Μα ακόμα οι μέρες δεν περνάνε.\nΈνα μόνο! Όνομα και πράγμα\nΜεσοβδόμαδα. Η Τετάρτη είναι μέρα ουδέτερη και συνάμα ξεχωριστή. Δεν θα παρτάρεις τρελά (κρατάς δυνάμεις για Σαββατοκύριακο), ούτε θα κυριαρχεί η μουντίλα της Δευτέρας. Ίσως να βαριέσαι και λίγο.\nΗ μουσική, μπορεί να κάνει θαύματα, γι’ αυτό άκου :\nΜελωδικότατο κι αναμφισβήτητα hit. Ήρεμο, συγχρόνως και δυνατό. You already feel better, don’t you?\nΒιολί και beatάκι, καθόλου βαρετό, αντίθετα με την Τετάρτη. Βάλε να παίξει στα ακουστικά και βγες και μια βόλτα.\nΜίλησε κάνεις για βαρεμάρα;\nΤα Στρουμφ δεν κρατιόνταν, έτσι κι εσύ. 1 μέρα ακόμα και το μαρτύριο τελειώνει. Η Πέμπτη είναι ιδέα! Κι επειδή αρχίζεις να αποκτάς μια τρομερή διάθεση, βάζεις να ακούσεις και πιο high τραγούδια όπως:\nΈνα θα πω… Προπαρασκευή! Κι όντως ήρθε για να σου δώσει ελπίδα.\nWhoop! Shake it baby. High, όπως κι η διάθεσή σου!\nΞυπνάς με κέφι, δουλεύεις ή παρακολουθείς παράδοση στο Πανεπιστήμιο και στα διαλείμματα βγάζεις πρόγραμμα για το βράδυ και το Σαββατοκύριακο. Δε σε κρατάει η καρέκλα λέμε.\nΚι ακούς φυσικά :\nIt’s Friday night and it won’t be long till you hit the dancefloor. Το κομμάτι περιλαμβάνει και το Σάββατο γιατί ποιος βγαίνει Παρασκευή και γυρίζει… Παρασκευή; ( If you know what I mean )\nYou came to lift me up, λέει κάπου το άσμα! Hymn for the Weekend το πρωί του Σαββάτου. Οι λόγοι… αυτονόητοι!\nΌσο για το βράδυ;; Κακός χαμός. Το τραγουδάκι που έχουμε εδώ; Ένα μόνο δείγμα. Από αυτά που ακούς στο σπίτι καθώς ετοιμάζεσαι και χορεύεις μέχρι να πας να… ξαναχορέψεις.\nΜέρα χαρά και λύπη μαζί. Την Κυριακή θα είσαι χαλαρός. Θα ξεκουραστείς από τη δυνατή Σαββατιάτικη νύχτα, θα κοιμηθείς πολύ και θα προτιμήσεις έναν χαλαρό καφέ, μια βόλτα, οικογενειακές στιγμές ή απλά να μείνεις σπίτι. Όλα αυτά όμως, για να μαζέψεις δυνάμεις για τη Δευτέρα (πάλι μπροστά σου), να προγραμματίσεις την εβδομάδα σου και να θέσεις τους νέους σου στόχους.\nΘα σε πιάσει ενδεχομένως μια μελαγχολία η οποία με λίγη καλή μουσική, θα περάσει:\nJust you and your headphones! Η πιο πετυχημένη Κυριακάτικη επιθυμία και το ‘χεις.\nΩστόσο, τα τραγούδια αυτά ήταν μερικές από τις άπειρες επιλογές που έχεις. Πολλές παραπάνω μουσικές επιλογές μπορούν να σε συνοδεύουν κάθε μέρα και κάθε ώρα της εβδομάδας.\nΚαι πίστεψε με, ένα τραγούδι την ημέρα σηκώνει όντως τη διάθεσή σου στον αέρα! ???\nplaylist tips Δευτέρα διάθεση εβδομάδα ημέρα καλή διάθεση Κυριακή λίστα τραγουδιών μουσικές επιτυχίες μουσική ξένα τραγούδια Παρασκευή Πέμπτη Σάββατο Τετάρτη τραγούδια τρίτη


Air Mediterranean: Κριτικές και πτήσεις - TripAdvisor\nAir Mediterranean: Κριτικές και πτήσεις\nΈδρα: 140 Vouliagmenis Avenue , Γλυφάδα 16674 Ελλάδα 011 30 21 0894 7373 Ιστότοπος\nΑναζητήστε προσφορές της Air Mediterranean\n120 κριτικές από την κοινότητά μας στο TripAdvisor\nΌλες οι κριτικές Αθήνα Στοκχόλμη\nΕμφανίζονται 2: Ελληνικά\nAir Mediterranean: Ξεκινήστε την κριτική σας\nΚλείσαμε εισητήρια μέσω edreams.com. Φτάσαμε στο αεροδρόμιο πριν την ώρα αναχώρησης μας και εκεί μας ενημέρωσαν πως η πτήση ακυρώθηκε. το ταξίδι που προγραμματίσαμε 1 μήνα πριν δεν πραγματοποιήθηκε.. στο αεροδρόμιο δεν υπήρχε κανένας εκπρόσωπος της εταιρείας ουτως ωστε να συνομιλήσουμε μαζί του. Ούτε η εταιρεία αλλά ούτε και η ιστοσελίδα μας ενημέρωσε για την ακύρωση της πτήσης μας. Αντιθέτως...\nΕυρώπη Οικονομική Λάρνακα - Αθήνα\nΜε το αεροπλανακι θα πεταγα, με την Air Mediterranean ποτε ξανα. Το μονο που ξερουν ειναι να αφηνουν τον κοσμο στα αεροδρομια να περιμενει ακυρωμενες πτησεις. Τραγικα πραγματα που δεν τα εχω συναντησει πουθενα\nΕυρώπη Οικονομική Αθήνα - Στοκχόλμη\n1 Ευχαριστούμε, GeorgeBestav\n11 φωτογραφίες από αυτή την αεροπορική εταιρεία\nΌλες οι φωτογραφίες ταξιδιωτών (11)


Τοπικές βροχές και καταιγίδες προβλέπονται σήμερα κυρίως στα δυτικά, όπου τα φαινόμενα θα είναι κατά τόπους ισχυρά. Οι άνεμοι θα πνέουν νότιοι 5 με 7 και στα πελάγη τοπικά 8 Μποφόρ. Η θερμοκρασία θα σημειώσει άνοδο.\nΚαιρός: Προβλέπονται αραιές νεφώσεις που γρήγορα θα πυκνώσουν με πιθανότητα μετά το μεσημέρι για τοπικές βροχές ή καταιγίδες.\nΚαιρός: Νεφώσεις με βροχές και σποραδικές καταιγίδες στα δυτικά., τα κεντρικά ,τα βόρεια και τα νησιά του ανατολικού Αιγαίου. Τα φαινόμενα στα νησιά του Ιονίου, την Ήπειρο, τη δυτική και βόρεια Πελοπόννησο, την δυτική και κεντρική Στερεά ,τα δυτικά και βόρεια τμήματα της Θεσσαλίας και τη Θράκη κατά τόπους θα είναι ισχυρά. Στην υπόλοιπη χώρα νεφώσεις παροδικά αυξημένες με τοπικές βροχές και πιθανότητα μεμονωμένων καταιγίδων. Ευνοείται η μεταφορά σκόνης.\nΆνεμοι: Από νότιες διευθύνσεις 5 με 7 και στο Αιγαίο τοπικά 8 και πιθανόν 9 Μποφόρ.


Ν. Ηγουμενίδης: «Είναι ιστορική ανάγκη να βάλουμε το Δημόσιο πάνω από το Ιδιωτικό» | ΣΥΡΙΖΑ Συνασπισμός Ριζοσπαστικής Αριστεράς\nΝ. Ηγουμενίδης: «Είναι ιστορική ανάγκη να βάλουμε το Δημόσιο πάνω από το Ιδιωτικό»\nΓια την σημερινή Επέτειο της 25ης Μαρτίου ο βουλευτής Ηρακλείου του ΣΥΡΙΖΑ Νίκος Ηγουμενίδης έκανε την ακόλουθη δήλωση:\nΗ φετινή Επέτειος της 25ης Μαρτίου είναι ένα πολύτιμο δώρο. Είναι ένα δώρο από τους ήρωες Αγωνιστές του 1821 ως υπενθύμιση προς εμάς ότι κανένας εχθρός δεν είναι και δεν μπορεί να είναι αήττητος.\nΌτι είναι ιστορική ανάγκη του σήμερα να βάλουμε τόσο το Εμείς μπροστά από το Εγώ, όσο όμως και το Δημόσιο πάνω από το Ιδιωτικό. Ότι καμία ανοχή δεν μπορεί και δεν πρέπει να υπάρξει σε όσους σήμερα επιδιώκουν τόσο προκλητικά την κερδοσκοπία στο αγαθό της Υγείας -ακόμη κι αυτές τις δύσκολές για την πατρίδα ώρες.\nΚαι, βέβαια, σχεδόν 200 χρόνια μετά, είναι μια καίρια υπενθύμιση προς τους γείτονες ότι η Ελλάδα ναι μεν δεν προκαλεί, αλλά δεν ανέχεται και δεν θα ανεχθεί τις προκλήσεις.\nΌτι η πατριωτική μας ευθύνη σημαίνει να μην μείνει αναπάντητη ουδεμία παραβίαση των κυριαρχικών μας δικαιωμάτων.\nΤο μήνυμα της εθνικής Επετείου έρχεται σε μια κρίσιμη συγκυρία. Όχι μόνον οι πολίτες και ο καθένας από τη θέση του, αλλά και η Κυβέρνηση οφείλει να σταθεί στο ύψος των περιστάσεων με μια θαρραλέα ενίσχυση της Δημόσιας Υγείας και όλων όσων πραγματικά πλήττονται και βάζουν πλάτη.\nΈτσι μόνο τιμάμε τους ήρωες Αγωνιστές, έτσι μόνο τιμάμε την ιστορία και τον τόπο μας.


Αυξημένη η κίνηση στο λιμάνι του Πειραιά λόγω της εξόδου των αδειούχων του Αυγούστου - TheNewspaper.gr\n-170 min. ago-Κυρώσεις στην κυβερνήτρια του Χονγκ Κονγκ επιβάλλει η Ουάσινγκτον\n-170 min. ago-Η συμφωνία με την Αίγυπτο κατοχυρώνει πλήρως τα εθνικά συμφέροντα\n-149 min. ago-Εκτός της «ασφαλούς λίστας» της Ε.Ε. το Μαρόκο\n-148 min. ago-Η Εκκλησία συνεχίζει να τηρεί υπεύθυνη θέση\n-146 min. ago-«Δεν έχουμε χρόνο για ξεκούραση, θα είμαστε έτοιμοι για τα επίισημα» – Ποδόσφαιρο – Super League 1 – Π.Α.Ο.Κ.\n-137 min. ago-Μαθήματα οινολογίας και μανιταριών στη Λάρισα\n-129 min. ago-Ένας στους τέσσερις άλλαξε τρόπο μετακίνησης εξαιτίας της πανδημίας\n-111 min. ago-Συνετρίβη αεροσκάφος στην Ινδία\n-110 min. ago-Αποσοβήθηκαν τα χειρότερα για την Έρρικα Πρεζεράκου\n-108 min. ago-Θρησκευτικές εκδηλώσεις παραμονή και ανήμερα της Μεταμόρφωσης του Σωτήρος στο δήμο Τεμπών\nΠρώτη καταχώρηση: Σάββατο, 1 Αυγούστου 2020, 09:25


ΑΙΧΜΕΣ: Τα νούμερα κρίνουν\n**Μπαίνει ο Σεπτέμβριος και η κατάσταση στο δελτίο ειδήσεων του Mega δεν έχει ακόμη.\n**Τα δελτία ειδήσεων και οι παρουσιαστές και παρουσιάστριες κρίνονται κάθε μέρα. Από την παρουσία τους και όχι από τα σαλόνια στον Τύπο.\n**Ό,τι και αν συζητήθηκε στα Κυκλαδονήσια, μέσα σε αγκαλιές και χαμόγελα με αστέρες και αστεράκια, τα νούμερα της τηλεθέασης, θα είναι το κριτήριο για τις αποφάσεις σε αυτή την πολύ κρίσιμη σεζόν.\n**Στο μεταξύ, η ΕΑ επανήλθε στους γνωστούς ρυθμούς, προ της έρευνας για τις τιμές στην κινητή τηλεφωνία.\n**Και έτσι, ο “απέραντος ύπνος” απλώνεται και πάλι στους θεσμούς της “εύφορης κοιλάδας”. Στο τέλος του μήνα πέφτει ο μισθός και η ικανοποίηση είναι δεδομενη,\n**Κανένα νέο από την ΕΕΤΤ, ενώ στο ΕΣΡ το ρολόι κόλλησε στο Καλοκαίρι του 2019.


ioablognews.blogspot.com: Ψάχνουν ημερομηνία εκλογών! Πολιτειακή ανωμαλία εν όψει;\nΨάχνουν ημερομηνία εκλογών! Πολιτειακή ανωμαλία εν όψει;\nΑν και δημόσια τις ξορκίζουν… στο παρασκήνιο γίνονται πυρετώδεις προετοιμασίες – Μονόδρομος οι πρόωρες κάλπες...\nΗ κυβέρνηση αυτή ζει από τύχη. Αυτό είναι γνωστό στους πάντες. Και όχι μόνο ζει από τύχη, αλλά μόνο ένα μεγάλο θαύμα θα μπορούσε να αποτρέψει την πολιτική αυτοκτονία της. Αυτό το μεγάλο θαύμα Σαμαράς και Βενιζέλος το περιμένουν εδώ και πολύ καιρό. Πλην όμως δεν έρχεται ποτέ. Καμία απολύτως θεαματική κίνηση δεν μπορεί να ανατρέψει την κατηφόρα της κυβέρνησης, αφού ούτε το πρόγραμμα βγαίνει, ούτε το χρέος είναι βιώσιμο, ούτε «κούρεμα» δεν γίνεται, ούτε οι 180 συγκεντρώνονται, ούτε αξιόλογη πρόταση για τον Πρόεδρο της Δημοκρατίας δεν μπορεί να βρεθεί.\nΣτην περίπτωση δηλαδή της συγκυβέρνησης ΠΑΣΟΚ και ΝΔ ισχύει πλήρως ο περίφημος νόμος του Μέρφι: Αν είναι κάτι να πάει στραβά, τότε όλα πάνε στραβά.\nΜόνο που οι δυο «συνέταιροι» έχουν την εντύπωση ότι είναι στραβός ο γιαλός και αρνούνται πεισματικά αν αποδεχθούν ότι «στραβά αρμενίζουν».\nΦαίνεται πως ο πρωθυπουργός κι ο αντιπρόεδρός του αν και δημόσια ισχυρίζονται ότι θα πετύχουν το στόχο των «180» και θα αποφευχθούν οι πρόωρες εκλογές, ωστόσο στις κατ’ ιδίαν συζητήσεις τους αποδέχονται πως κάτι τέτοιο είναι μάλλον ανέφικτο. Και συνεπώς προετοιμάζονται για όλα τα ενδεχόμενα… και μάλιστα πυρετωδώς!\nΣύμφωνα με αποκλειστικές πληροφορίες του Newsbomb.gr, σε πρόσφατη συνομιλία που είχαν έφτασαν στο σημείο να συζητήσουν ακόμα και πιθανές ημερομηνίες πρόωρων εκλογών, εφόσον οριστικοποιηθεί η αδυναμία συγκέντρωσης των 180 «πρόθυμων»!\nΜάλιστα είμαστε σε θέση να γνωρίζουμε, ότι ο Β. Βενιζέλος αναφέρθηκε σε δύο πιθανές ημερομηνίες, δηλαδή ή στις 16 ή στις 23 Νοέμβρη!\nΚατά τις ίδιες πληροφορίες, ο αντιπρόεδρος της κυβέρνησης είπε στον πρωθυπουργό, ότι αν οι 180 αποδειχτούν μακρινό όνειρο, τότε θα ήταν καλό οι εκλογές να πραγματοποιηθούν με πρωτοβουλία της κυβέρνησης, αλλά να χρεωθούν στο ΣΥΡΙΖΑ.\nΑυτό μπορεί να γίνει με το να ξεκινήσουν νωρίτερα οι διαδικασίες εκλογής Πρόεδρου και παράλληλα η κυβέρνηση να παίξει επικοινωνιακά με την διαπραγμάτευση για το χρέος και το ποιος είναι καταλληλότερος να διαχειριστεί αυτό το σοβαρότατο θέμα, η σημερινή κυβέρνηση ή ο Αλ. Τσίπρας.\nΈτσι πιστεύει ότι θα «στριμωχτεί» ο ΣΥΡΙΖΑ και μπορεί να κερδίσει μεν, αλλά με ελεγχόμενη διαφορά, κάτι που αφήνει ανοιχτά πολλά ενδεχόμενα.\nΑπ’ την άλλη, ο αντίλογος σε αυτή την πρόταση είναι, ότι αν ξεκινήσουν οι διαδικασίες εκλογής νέου Πρόεδρου και αποβούν άκαρπες, τότε ο ΣΥΡΙΖΑ –αν κερδίσει τις εκλογές- θα μπορεί να εκλέξει όποιον θέλει για Πρόεδρο, αφού στην τελική ψηφοφορία θα αρκούν ακόμα και 120 ψήφοι.\nΒέβαια μπορεί να προκληθούν εκλογές χωρίς να έχουν γίνει οι διαδικασίες εκλογής Πρόεδρου.\nΣε μια τέτοια περίπτωση το «μπαλάκι» θα πεταχτεί στον ΣΥΡΙΖΑ, αφού αν κερδίσει τις εκλογές θα πρέπει να βρει το πρόσωπο το οποίο θα μπορεί να συγκεντρώσει τις 180 ψήφους (σε μια τέτοια περίπτωση, που δεν έχουν προηγηθεί των εκλογών οι διαδικασίες εκλογής Προέδρου).\nΣε κάθε περίπτωση είναι γεγονός, ότι οι δύο κυβερνητικοί συνεταίροι έχουν πλέον αρχίσει να συζητούν τις πρόωρες εκλογές και να προσαρμόζονται στην εκτίμηση, ότι μάλλον θα είναι αναπόφευκτες…